qundao/data-zh-poetry huggingface dataset:
锦堂碧落寿席
作者：李俊民
朝代：元
体裁：七言律诗

年光过隙一何忙，知命年来百念忘。公事了时阴德大，尘缘断后道心凉。未偿勇退求闲志，先得长生不老方。共劝十分添寿酒，莫辞酩酊醉山堂。
镇山堂
作者：李俊民
朝代：元
体裁：古风

峥嵘屋下城，突兀城上屋。初看颇惊眼，再见堪捧腹。能无鬼神笑，可柰疮痍俗。不哀梁閒叟，欲竭南山木。
长平怀古
作者：李俊民
朝代：元
体裁：七言绝句

赵括虽能读父书，长平一举见规模。纵横战国俱陈迹，只有青山似画图。
闵董用之
作者：李俊民
朝代：元
体裁：七言律诗

怪底年来懒下帷，似嫌榜尾姓名题。一枝自谓乌难借，百里谁知凤肯栖。颇讶生前徒强项，未应老后不然脐。试将点检平时友，太半佳城在马蹄。
闻捷音招王德华吴天章等出山
作者：李俊民
朝代：元
体裁：七言律诗

红尘一骑报平安，知是元戎小队还。且喜好音来汴水，仍将旧事问潼关。横云自护车箱涧，落日空衔箭筈山。只恐膏肓归不得，早随春色到人閒。
闻蔡州破
作者：李俊民
朝代：元
体裁：古风

不周力摧天柱折，阴山怨彻青冢骨。方将一掷赌乾坤，谁谓四面无日月。石马汗滴昭陵血，铜人泪泣秋风客。君不见周家美化八百年，遗恨黍离诗一篇。
阮郎归·戏李子搢
作者：李俊民
朝代：元
体裁：词

江南江北水连云。江山憔悴人。华簪犹拂洛阳尘。离筵何太频。歌近耳，酒盈樽。樽前见在身。昨朝骂坐灌将军。近前丞相嗔。
阮郎归·杨彦明寿日筹堂之甥
作者：李俊民
朝代：元
体裁：词

年来宅相有谁承。人誇似舅甥。带牛佩犊尽春耕。菟裘了一生。闲事业，寄丹青。笔端如有神。试看自写镜中真。老人南极星。
阮郎归·郭延年诞日
作者：李俊民
朝代：元
体裁：词

断蓬踪迹去依刘。试登王粲楼。此心安处即菟裘。尚何来往求。诗遣兴，酒消愁。竹林多胜游。与君何日共仙舟。相看应白头。
阳关图
作者：李俊民
朝代：元
体裁：七言绝句

一杯送别古阳关，关外千重万叠山。试问青青渭城柳，不知眼见几人还。
阳城怀旧
作者：李俊民
朝代：元

路梗伤时事，春归感物华。风波千万丈，烟火两三家。树杪失巢燕，墙根无主花。当年人不见，何处是生涯。道途行处恶，故旧别来稀。涧口分流水，林梢挂落晖。好山留客住，幽鸟背人飞。门外秋光老，征鞍尚不归。
阳城怀旧·其一
作者：李俊民
朝代：元
体裁：五言律诗

路梗伤时事，春归感物华。风波千万丈，烟火两三家。树杪失巢燕，墙根无主花。当年人不见，何处是生涯。
阳城怀旧·其二
作者：李俊民
朝代：元
体裁：五言律诗

道途行处恶，故旧别来稀。涧口分流水，林梢挂落晖。好山留客住，幽鸟背人飞。门外秋光老，征鞍尚不归。
阳城题北台观壁
作者：李俊民
朝代：元
体裁：七言律诗

几年空负北山移，今日方知见事迟。犹忆王凫初去后，忽惊丁鹤暂来时。虽无壁上题名字，颇愧棠阴听讼诗。指似荒城旧游处，西风摇落菊花期。
阻风
作者：李俊民
朝代：元
体裁：七言绝句

东风作恶几时休，况值春光欲尽头。谁谓闲人无个事，一年长是为花愁。
陆浑佛髻山
作者：李俊民
朝代：元
体裁：七言绝句

十步都无一步平，往来人似画图行。可怜一派温泉水，不与荒山洗恶名。
陶学士烹茶图
作者：李俊民
朝代：元

□□天寒对酪奴，竹閒雪鼎与风炉。书生事业真堪□，□谓粗人此景无。
陶学士烹茶图
作者：李俊民
朝代：元
体裁：七言绝句

斗室天寒对酪奴，竹閒雪鼎与风炉。书生事业真堪笑，却谓粗人此景无。
随州长官张鹏举暨
作者：李俊民
朝代：元
体裁：七言律诗

寂寥秋思梗吟怀，几度柴门鹊噪开。一话胜看江表传，百书不及陇头梅。马催行色日边去，雁送归程天际来。万里龙庭莫辞远，中原事业望人才。
集古 其一 不遇
作者：李俊民
朝代：元
体裁：七言绝句

来往风尘共白头，谁人肯向死前休。直教桂子落坟上，富贵何尝润髑髅。
集古 其一 仙庙
作者：李俊民
朝代：元
体裁：七言绝句

桂泠松香十里閒，水晶如意玉连环。年年笑伴皆归去，门对寒流雪满山。
集古 其一 偶见
作者：李俊民
朝代：元
体裁：七言绝句

莫愁还自有愁时，眉敛春山知为谁。含泪向人羞不语，芙蓉头上绾青丝。
集古 其一 寄情
作者：李俊民
朝代：元
体裁：七言绝句

年光空感疾如流，同向春风各自愁。有境牵怀人不会，落花深处指青楼。
集古 其一 恨别
作者：李俊民
朝代：元
体裁：七言绝句

悽悽长是别离情，冰簟银床梦不成。昨夜秋风今夜雨，篝灯愁泣到天明。
集古 其一 惜花
作者：李俊民
朝代：元
体裁：七言绝句

花树流莺日过迟，少年争惜最红枝。何人尽得天生态，为报东风且莫吹。
集古 其一 感旧
作者：李俊民
朝代：元
体裁：七言绝句

流莺惊起不成栖，入到繁华梦觉时。人面只今何处在，魏公怀旧嫁文姬。
集古 其一 戏遣
作者：李俊民
朝代：元
体裁：七言绝句

雨散云收一饷閒，不知何处入空山。慇勤好取襄王意，下蔡城危莫破颜。
集古 其一 老将
作者：李俊民
朝代：元
体裁：七言绝句

蓬根吹断雁南翔，晓鼓钟中两鬓霜。独倚关亭还把酒，不堪秋气入金疮。
集古 其一 赠别
作者：李俊民
朝代：元
体裁：七言绝句

萧萧落叶送残秋，楼上黄昏欲望休。满目暮云风捲尽，亭亭孤月照行舟。
集古 其一 送春
作者：李俊民
朝代：元
体裁：七言绝句

可怜寥落送春心，负郭依山一径深。燕子不归花著雨，小溪犹忆去年寻。
集古 其三 偶见
作者：李俊民
朝代：元
体裁：七言绝句

云髻朝来不欲梳，娉娉袅袅十三馀。分明记得曾行处，看遍花枝尽不如。
集古 其三 寄情
作者：李俊民
朝代：元
体裁：七言绝句

寂寥满地落花红，独倚栏干花露中。征客未来音信断，年年回首泣春风。
集古 其三 感旧
作者：李俊民
朝代：元
体裁：七言绝句

九陌初晴处处春，日高深院断无人。尊前花下长相见，宋玉东家是旧邻。
集古 其三 老将
作者：李俊民
朝代：元
体裁：七言绝句

门前不改旧山河，泪落灯前一曲歌。更把玉鞭云外指，只缘君处受恩多。
集古 其二 不遇
作者：李俊民
朝代：元
体裁：七言绝句

岂有文章动圣君，欲将书剑学从军。平生名利关身者，执戟官资笑子云。
集古 其二 仙庙
作者：李俊民
朝代：元
体裁：七言绝句

殿台浑不似人寰，花态娇羞月思闲。高坐寂寥尘漠漠，秋风落叶满空山。
集古 其二 偶见
作者：李俊民
朝代：元
体裁：七言绝句

满身花影倩人扶，清润潘郎玉不如。毕竟多情何处好，庾楼明月堕云初。
集古 其二 寄情
作者：李俊民
朝代：元
体裁：七言绝句

曾留宋玉旧衣裳，云雨巫山枉断肠。不为傍人羞不起，夜来新惹桂枝香。
集古 其二 恨别
作者：李俊民
朝代：元
体裁：七言绝句

君问归期未有期，迩来中酒起常迟。山长水远无消息□□，指点庭花又过时。
集古 其二 恨别
作者：李俊民
朝代：元

君问归期未有期，迩来中酒起常迟。山长水远无消息，指点庭花又过时。
集古 其二 惜花
作者：李俊民
朝代：元
体裁：七言绝句

绣轭香鞯夜不归，看花只恐看来迟。今朝几许风吹落，多在青苔少在枝。
集古 其二 感旧
作者：李俊民
朝代：元
体裁：七言绝句

碧栏干外绣帘垂，曾识云仙至小时。见我佯羞频点影，满头犹自插花枝。
集古 其二 戏遣
作者：李俊民
朝代：元
体裁：七言绝句

枉破阳城十万家，门前初下七香车。自缘今日人心别，隔坐刚抛豆蔻花。
集古 其二 老将
作者：李俊民
朝代：元
体裁：七言绝句

怜君一见一悲歌，破虏曾轻马伏波。今日宝刀无杀气，太平功业在山河。
集古 其二 赠别
作者：李俊民
朝代：元
体裁：七言绝句

洞庭风软荻花秋，客散江亭雨未休。南去北来人自老，此中离恨两难收。
集古 其二 送春
作者：李俊民
朝代：元
体裁：七言绝句

二月已破三月来，常嗟物候暗相催。几时心绪浑无事，终日传杯不放杯。
集古·下楼
作者：李俊民
朝代：元
体裁：七言绝句

绣帘珠户未曾开，却向春风领恨回。行到中庭数花朵，遥闻语笑自空来。
集古·不遇
作者：李俊民
朝代：元

来往风尘共白头，谁人肯向死前休。直教桂子落坟上，富贵何尝润髑髅。岂有文章动圣君，欲将书剑学从军。平生名利关身者，执戟官资笑子云。
集古·九日戏幕宾
作者：李俊民
朝代：元
体裁：七言绝句

一任斜阳送客愁，边鸿不到水南流。自从身逐征西府，破帽多情却恋头。
集古·从军
作者：李俊民
朝代：元
体裁：七言绝句

万里还乡未到乡，受降城外月如霜。谁家营里吹羌笛，不是愁人也断肠。
集古·仙庙
作者：李俊民
朝代：元

桂泠松香十里閒，水晶如意玉连环。年年笑伴皆归去，门对寒流雪满山。殿台浑不似人寰，花态娇羞月思闲。高坐寂寥尘漠漠，秋风落叶满空山。
集古·代送别
作者：李俊民
朝代：元
体裁：七言绝句

陇上流泉陇下分，目随征雁过寒云。人生适意无南北，莫向阳台梦使君。
集古·偶见
作者：李俊民
朝代：元

莫愁还自有愁时，眉敛春山知为谁。含泪向人羞不语，芙蓉头上绾青丝。满身花影倩人扶，清润潘郎玉不如。毕竟多情何处好，庾楼明月堕云初。云髻朝来不欲梳，娉娉袅袅十三馀。分明记得曾行处，看遍花枝尽不如。
集古·关中
作者：李俊民
朝代：元
体裁：七言绝句

岳北秋空渭北川，一村桑柘一村烟。行人莫讶频回首，记得春深欲种田。
集古·十日对菊
作者：李俊民
朝代：元
体裁：七言绝句

篱菊香寒晚吹笙，可怜荣落在朝昏。浮生也共花无别，不受阳和一点恩。
集古·十日遣兴
作者：李俊民
朝代：元
体裁：七言绝句

露叶如啼欲恨谁，晓庭空绕折残枝。芳尊有酒无人共，卧看南山改旧诗。
集古·南征
作者：李俊民
朝代：元
体裁：七言绝句

两行旌旆接扬州，烽火城西百尺楼。九姓如今尽臣妾，青天犹列旧旄头。
集古·南游
作者：李俊民
朝代：元
体裁：七言绝句

一片归心白羽轻，一场春梦不分明。东风二月淮阴郡，总是关山离别情。
集古·古城
作者：李俊民
朝代：元
体裁：七言绝句

东风渐急夕阳斜，马上怀中尽落花。肠断入城芳草路，孤烟起处是人家。
集古·古道人
作者：李俊民
朝代：元
体裁：七言绝句

鹤骨飘飘紫府仙，香风引到大罗天。无人寂寂春山路，洞在清溪何处边。
集古·听歌
作者：李俊民
朝代：元
体裁：七言绝句

清歌空得隔花闻，寂寞堂前日又曛。共待夜深听一曲，女儿弦管弄参军。
集古·听琴
作者：李俊民
朝代：元
体裁：七言绝句

蝉鬓慵梳倚帐门，抱琴花夜不胜春。不应更学文君去，拟作梁园坐右人。
集古·塞上
作者：李俊民
朝代：元
体裁：七言绝句

古沟芳草起寒云，断续鸿声到晓闻。万里江山今不闭，死生同恨旧将军。
集古·夜集
作者：李俊民
朝代：元
体裁：七言绝句

金凤罗衣湿麝薰，装成掩泣欲行云。傍人未必知心事，一曲狂歌酒百分。
集古·夜饮
作者：李俊民
朝代：元
体裁：七言绝句

虚榻吟窗更待谁，酒无多少醉为期。明朝骑马摇鞭去，会有求闲不得时。
集古·女仙台
作者：李俊民
朝代：元
体裁：七言绝句

上清真子玉童颜，石座苔花自古班。云雨今归何处去，受人祭享占人山。
集古·妓为尼
作者：李俊民
朝代：元
体裁：七言绝句

无地无媒只一身，蛾眉画出月争新。春来削发芙蓉寺，从此萧郎是路人。
集古·宫柳
作者：李俊民
朝代：元
体裁：七言绝句

寒食东风御柳斜，轻盈袅娜占年华。试看三月春残后，不见人烟空见花。
集古·宿横望
作者：李俊民
朝代：元
体裁：七言绝句

远上寒山石径斜，月临荒戍起啼鸦。故乡今夜思千里，每到花时不在家。
集古·寄怀
作者：李俊民
朝代：元
体裁：七言绝句

愁云漠漠草离离，去国还家一望时。几度相思不相见，雪中梅下与谁期。
集古·寄情
作者：李俊民
朝代：元

年光空感疾如流，同向春风各自愁。有境牵怀人不会，落花深处指青楼。曾留宋玉旧衣裳，云雨巫山枉断肠。不为傍人羞不起，夜来新惹桂枝香。寂寥满地落花红，独倚栏干花露中。征客未来音信断，年年回首泣春风。
集古·寄远
作者：李俊民
朝代：元
体裁：七言绝句

桃李年年上国新，单于鼓角隔山闻。一行书信千行泪，不是思君是恨君。
集古·寒食
作者：李俊民
朝代：元
体裁：七言绝句

闲身行止属年华，故国春归未有涯。一树梨花一溪月，不知墙外是谁家。
集古·寒食夜雨
作者：李俊民
朝代：元
体裁：七言绝句

风景依稀似去年，鸟啼花发柳含烟。夜深斜搭鞦韆索，独向檐床看雨眠。
集古·寒食席次
作者：李俊民
朝代：元
体裁：七言绝句

鞦韆打困解罗裙，把酒相看日又曛。处士不知巫峡梦，春来犹见伴行云。
集古·寒食野外
作者：李俊民
朝代：元
体裁：七言绝句

浮云飞尽日西颓，莫向花前泣酒杯。独上郊原人不见，野风吹起纸钱灰。
集古·对花
作者：李俊民
朝代：元
体裁：七言绝句

尽是刘郎去后栽，为谁零落为谁开。风流才子多春思，半醉闲吟独自来。
集古·小桃
作者：李俊民
朝代：元
体裁：七言绝句

桃花依旧笑春风，怅望无人此醉同。应是梦中飞作蝶，树头树底觅残红。
集古·山中偶得
作者：李俊民
朝代：元
体裁：七言绝句

弃掷功名脱屣閒，东风吹雨过青山。行人莫话金章贵，久许孤云作往还。
集古·席上
作者：李俊民
朝代：元
体裁：七言绝句

春风寂寞旆旌回，两度天涯地角来。重到笙歌分散地，与人头上拂尘埃。
集古·忆昔
作者：李俊民
朝代：元
体裁：七言绝句

忆昔争游曲水滨，当轩下马入锦茵。如今不似时平日，风起杨花愁杀人。
集古·怀古
作者：李俊民
朝代：元
体裁：七言绝句

暮云宫阙古今情，芳草长含玉辇尘。春意自知无主惜，落花犹似堕楼人。
集古·怀韩居士
作者：李俊民
朝代：元
体裁：七言绝句

乌巾年少归何处，陵谷依然世自移。上天下地鹤一只，还在人閒人不知。
集古·怨别
作者：李俊民
朝代：元
体裁：七言绝句

书来未报几时还，终日昏昏醉梦閒。别易会难长自叹，不堪重过望夫山。
集古·恨别
作者：李俊民
朝代：元

悽悽长是别离情，冰簟银床梦不成。昨夜秋风今夜雨，篝灯愁泣到天明。君问归期未有期，迩来中酒起常迟。山长水远无消息，指点庭花又过时。
集古·悲故宫人
作者：李俊民
朝代：元
体裁：七言绝句

云惨烟愁苑路斜，宫莺衔出上阳花。朱铅滴尽无心语，生死深恩不到家。
集古·悼征妇
作者：李俊民
朝代：元
体裁：七言绝句

万里行人尚未还，百年多在别离閒。当时惊觉高唐梦，为雨为云过别山。
集古·惜春
作者：李俊民
朝代：元
体裁：七言绝句

自有林亭不得闲，长安豪贵惜春残。晚来风起花如雪，为问无情岁月看。
集古·惜花
作者：李俊民
朝代：元

花树流莺日过迟，少年争惜最红枝。何人尽得天生态，为报东风且莫吹。绣轭香鞯夜不归，看花只恐看来迟。今朝几许风吹落，多在青苔少在枝。
集古·感征夫家
作者：李俊民
朝代：元
体裁：七言绝句

臂上彫弓百战勋，居延城外又移军。不知万里沙场苦，犹自笙歌彻晓闻。
集古·感旧
作者：李俊民
朝代：元

流莺惊起不成栖，入到繁华梦觉时。人面只今何处在，魏公怀旧嫁文姬。碧栏干外绣帘垂，曾识云仙至小时。见我佯羞频点影，满头犹自插花枝。九陌初晴处处春，日高深院断无人。尊前花下长相见，宋玉东家是旧邻。
集古·感花
作者：李俊民
朝代：元
体裁：七言绝句

无人不道看花回，犹忆红螺一两杯。曾是管弦同醉伴，来时欢笑去时哀。
集古·戏书
作者：李俊民
朝代：元
体裁：七言绝句

春风何处有佳期，花满西园月满池。料得也应怜宋玉，东邻墙短不曾窥。
集古·戏荅
作者：李俊民
朝代：元
体裁：七言绝句

公子王孙逐后尘，近来方解惜青春。春心不惬空归去，长伴吹萧别有人。
集古·戏遣
作者：李俊民
朝代：元

雨散云收一饷閒，不知何处入空山。慇勤好取襄王意，下蔡城危莫破颜。枉破阳城十万家，门前初下七香车。自缘今日人心别，隔坐刚抛豆蔻花。
集古·招饮
作者：李俊民
朝代：元
体裁：七言绝句

当时朝士已无多，故里心期柰别何。不用凭栏苦回首，且来花里听笙歌。
集古·新居
作者：李俊民
朝代：元
体裁：七言绝句

每忆云山养短才，蓬门今始为君开。落花寂寂黄昏雨，依旧去年双燕来。
集古·无睡
作者：李俊民
朝代：元
体裁：七言绝句

江南江北望烟波，颦黛低红别怨多。尽日伤心人不见，卧来无睡欲如何。
集古·旧游
作者：李俊民
朝代：元
体裁：七言绝句

山南山北雨濛濛，十载长安似梦中。今日独来张乐地，故人坟树五秋风。
集古·早行
作者：李俊民
朝代：元
体裁：七言绝句

一声歌尽各东西，花外烟濛月渐低。马上政吟归去好，山山树里鹧鸪啼。
集古·春夜
作者：李俊民
朝代：元
体裁：七言绝句

春风二月落花时，忆得前年君寄诗。共道人家惆怅事，向灯弯尽一双眉。
集古·春怨
作者：李俊民
朝代：元
体裁：七言绝句

已恨东风不展眉，落花惆怅满尘衣。与君试向江边觅，嬴得悽凉索漠归。
集古·春感
作者：李俊民
朝代：元
体裁：七言绝句

岁岁无如老去何，东城南陌强经过。不知谁唱归春曲，断得人肠不在多。
集古·春望
作者：李俊民
朝代：元
体裁：七言绝句

半似羞人半忍寒，风和时拂玉栏干。门前不见归轩迹，强把花枝冷笑看。
集古·晚菊
作者：李俊民
朝代：元
体裁：七言绝句

白露寒花自绕篱，从他桃李笑开迟。一年秋色吟中过，门外重阳过不知。
集古·暮春
作者：李俊民
朝代：元
体裁：七言绝句

一年春色负归期，绿叶成阴子满枝。公子王孙莫来好，如今不似洛阳时。
集古·有别
作者：李俊民
朝代：元
体裁：七言绝句

长对春风裛泪痕，殷红马上石榴裙。无端更唱关山曲，哀怨教人不忍闻。
集古·有感
作者：李俊民
朝代：元
体裁：七言绝句

风轻帘幕燕争飞，到处烟花恨别离。倚柱寻思倍惆怅，映人匀却泪胭脂。
集古·李道者
作者：李俊民
朝代：元
体裁：七言绝句

麻衣年少雪为颜，闻说经旬不启关。弄玉已归萧史去，洞门深锁碧窗寒。
集古·柳
作者：李俊民
朝代：元
体裁：七言绝句

还到春时别恨生，渭城朝雨裛轻尘。自家飞絮犹无定，不解迎人只送人。
集古·梅
作者：李俊民
朝代：元
体裁：七言绝句

我今移尔满庭栽，不向东风怨未开。回首看花花欲尽，北人初识越人梅。
集古·汉女
作者：李俊民
朝代：元
体裁：七言绝句

大边物色更无春，碧玉芳年事冠军。人世死前惟有别，阳台去作不归云。
集古·江村
作者：李俊民
朝代：元
体裁：七言绝句

夜添山雨作江声，绿暗红藏江上村。何处人閒似仙境，寥寥一犬吠桃源。
集古·洛中
作者：李俊民
朝代：元
体裁：七言绝句

洛阳犹自有残春，水北原南草色新。山酒一卮歌一曲，不能回避看花尘。
集古·洛中感旧
作者：李俊民
朝代：元
体裁：七言绝句

千里江山一梦回，悔缘名利入尘埃。年光到处皆堪赏，谁与愁眉唱一杯。
集古·游仙
作者：李俊民
朝代：元
体裁：七言绝句

雾为襟袖玉为冠，委佩低簪彩仗閒。上界真人足官府，不如归去旧青山。
集古·王公楼上会饮
作者：李俊民
朝代：元
体裁：七言绝句

诗酒能消一半春，紫微才调复知兵。黄河九曲今归汉，独上高楼故国情。
集古·登山阳郡楼
作者：李俊民
朝代：元
体裁：七言绝句

将军一去泣空营，槐柳萧疏绕郡城。试上高楼望春色，落花流水叹浮生。
集古·登楼
作者：李俊民
朝代：元
体裁：七言绝句

东池送客醉年华，独倚危楼四望赊。日暮鸟啼人散尽，轻风细雨落残花。
集古·看花
作者：李俊民
朝代：元
体裁：七言绝句

两岸山花似雪开，开时莫放艳阳回。明朝携酒犹堪赏，雨涨春流隔往来。
集古·睡起
作者：李俊民
朝代：元
体裁：七言绝句

万转千回懒下床，不辞鶗鴂妒年芳。酷怜一觉平明睡，枕破施朱隔宿妆。
集古·秋夜
作者：李俊民
朝代：元
体裁：七言绝句

掷却风光忆少年，多生信有短因缘。欲知此恨无穷处，星落银河月半天。
集古·秋怀
作者：李俊民
朝代：元
体裁：七言绝句

八月霜飞柳遍黄，鸟鸣山馆客思乡。十年马足知多少，地角天涯不是长。
集古·秋怨
作者：李俊民
朝代：元
体裁：七言绝句

且将团扇暂徘徊，泪滴闲阶长绿苔。春色似怜歌舞地，不论时节遣花开。
集古·约同归
作者：李俊民
朝代：元
体裁：七言绝句

故国烟花想已残，浮生各自系悲欢。青山一道同云雨，步步相携不觉难。
集古·老将
作者：李俊民
朝代：元

蓬根吹断雁南翔，晓鼓钟中两鬓霜。独倚关亭还把酒，不堪秋气入金疮。怜君一见一悲歌，破虏曾轻马伏波。今日宝刀无杀气，太平功业在山河。门前不改旧山河，泪落灯前一曲歌。更把玉鞭云外指，只缘君处受恩多。
集古·自遣
作者：李俊民
朝代：元
体裁：七言绝句

南路蹉跎客未回，山桃野杏两三栽。逢春渐觉飘蓬苦，更向花前把一杯。
集古·花期不赴
作者：李俊民
朝代：元
体裁：七言绝句

云泥岂合得相亲，还把闲吟慰病身。一种是春长富贵，有愁人有不愁人。
集古·荅筹堂
作者：李俊民
朝代：元
体裁：七言绝句

一夕秋风白发生，相思迢递隔重城。前欢往恨分明在，嬴得青楼薄倖名。
集古·落梅
作者：李俊民
朝代：元
体裁：七言绝句

每到花时把酒杯，暮天何处笛声哀。纵然一夜风吹去，不恨彫零却恨开。
集古·访隐者不遇
作者：李俊民
朝代：元
体裁：七言绝句

忽闻春尽强登山，却笑孤云未是闲。惆怅仙翁何处去，寻真不见又空还。
集古·谩书
作者：李俊民
朝代：元
体裁：七言绝句

已共红尘迹渐疏，画檐愁见燕归初。无端有寄闲消息，肠断萧娘一纸书。
集古·赠别
作者：李俊民
朝代：元
体裁：七言绝句

绿柳才黄半未匀，灞桥攀折一何频。相逢且莫推辞酒，明日忽为千里人。
集古·赠别
作者：李俊民
朝代：元

萧萧落叶送残秋，楼上黄昏欲望休。满目暮云风捲尽，亭亭孤月照行舟。洞庭风软荻花秋，客散江亭雨未休。南去北来人自老，此中离恨两难收。
集古·过友人别墅
作者：李俊民
朝代：元
体裁：七言绝句

少游京洛共红尘，依旧琼林照映人。且向白云求一醉，麻衣草坐亦终身。
集古·过梅溪旧居
作者：李俊民
朝代：元
体裁：七言绝句

远到音书转寂寥，青山隐隐水迢迢。村园门巷多相似，花落梅溪雪未消。
集古·送客之南宫
作者：李俊民
朝代：元
体裁：七言绝句

萧萧风竹夜窗寒，书剑催人不暂闲。对酒已成千里客，断肠声里唱阳关。
集古·送客之江陵
作者：李俊民
朝代：元
体裁：七言绝句

独上江楼思渺然，故人去后绝朱弦。西南一望和云水，入郭登桥出郭船。
集古·送客之荆南
作者：李俊民
朝代：元
体裁：七言绝句

千山红树万山云，山鸟江枫得雨新。我自飘零是羁旅，不堪仍送故乡人。
集古·送春
作者：李俊民
朝代：元

可怜寥落送春心，负郭依山一径深。燕子不归花著雨，小溪犹忆去年寻。二月已破三月来，常嗟物候暗相催。几时心绪浑无事，终日传杯不放杯。
集古·送行
作者：李俊民
朝代：元
体裁：七言绝句

天涯方叹异乡身，云别青山马踏尘。欲问孤鸿向何处，依依还似北归人。
集古·遗兴
作者：李俊民
朝代：元
体裁：七言绝句

读彻闲书弄水回，绿杨移傍小庭栽。闭门尽日无人到，便有春光四面来。
集古·郭外
作者：李俊民
朝代：元
体裁：七言绝句

寒食悲看郭外春，数声鸦噪日将曛。山中旧宅无人住，一树繁花傍古坟。
集古·醉眠
作者：李俊民
朝代：元
体裁：七言绝句

糁径杨花铺白毡，日西铺在古苔边。满山明月东风夜，留与游人一醉眠。
集古·重九
作者：李俊民
朝代：元
体裁：七言绝句

事去人亡迹自留，白云犹似汉时秋。如今暂寄尊前笑，明日黄花蝶也愁。
集古·重九日
作者：李俊民
朝代：元
体裁：七言绝句

二十馀年别帝京，可能朝市污高情。秋光何处堪消日，漫绕东篱嗅落英。
集古·闻笛
作者：李俊民
朝代：元
体裁：七言绝句

山头烽火水边营，祇有牛羊与马群。羌笛何须怨杨柳，忍教呜咽夜长闻。
集古·闻角
作者：李俊民
朝代：元
体裁：七言绝句

铁马狐裘出汉营，瘴云深处守孤城。无端遇著场心事，鸣轧江楼角一声。
集古·隐居
作者：李俊民
朝代：元
体裁：七言绝句

此去秦关路几多，中原无鹿海无波。荷蓑不是人閒事，造物小儿如子何。
集古·雨后出郊
作者：李俊民
朝代：元
体裁：七言绝句

柳塘烟起日西斜，马踏春泥半是花。何处最伤游客思，绿阴相閒两三家。
集古十二首·其五
作者：李俊民
朝代：元
体裁：七言绝句

谁家红袖倚江楼，白袷行人又远游。今夜不知何处泊？青山万里一孤舟。
雨后
作者：李俊民
朝代：元
体裁：五言绝句

新秋积雨霁，凉风吹我衣。岁月不知老，乾坤何处归。
雨后
作者：李俊民
朝代：元
体裁：七言绝句

春空霭霭暮云低，飞过山前雨一犁。明日却寻归去路，马蹄犹踏落花泥。
雨雹
作者：李俊民
朝代：元
体裁：古风

云龙失守元气乖，隐隐愁听狂车雷。须臾飘骤不成雨，一天风雹从何来。交横散落星石陨，纷霍迸击冰山摧。坳平忽讶坑谷满，垤起俄作丘陵堆。惊忙飞走残夭夭，斲器枝叶枯根荄。穿窗入户弹相射，填街溢巷把莫推。恢恢难补天网漏，凛凛欲压坤轴颓。一方生理遭殄瘁，造物不恤空自哀。是时仲夏行冬令，谁把四序颠倒催。虽有舜弦愠不解，孰谓邹律春能回。阳虽位降乾道在，一阴才进力可排。履霜之渐此其始，司寒挟党结祸胎。春秋大小百馀国，独向鲁地三为灾。世间万事岂不见，那用区区书观台。我思天变岂徒尔，以象告人当自裁。
雪中寄
作者：李俊民
朝代：元
体裁：七言绝句

秋空一洗绝纤埃，著脚街头雪半埋。试问希真门下客，衣蓑曾有葛三来。
雪后送宝泉之碧落
作者：李俊民
朝代：元
体裁：七言绝句

洒面轻风不觉寒，天花散落满人閒。慇勤行脚休辞远，出得城门是雪山。
雪庵二梅图
作者：李俊民
朝代：元
体裁：七言绝句

老对风光百不堪，画图彷佛见江南。为君试草花閒赋，未必心肠似雪庵。
雪庵题钱过庭梅花图
作者：李俊民
朝代：元
体裁：六言诗

已把传神画谱，又看格在诗评。月落难寻清梦，云空乃见高情。
雪谷早行图
作者：李俊民
朝代：元
体裁：六言诗

积素茫茫缟夜，流光耿耿扬辉。行人抵死贪路，何处家山未归。
颖阳元道人虚白庵
作者：李俊民
朝代：元
体裁：古风

有山心可算，有水耳堪洗。飘飘元逸人，寓意在山水。勘破人閒世，不听心与耳。一室虚生白，自得吉祥止。
题断碑
作者：李俊民
朝代：元
体裁：七言绝句

节角催残卧夕阳，岂无神物护文章。一从荐福雷轰后，片石犹争日月光。
食芡
作者：李俊民
朝代：元
体裁：五言律诗

池底休铺锦，鸡头自有栽。柔中皆水性，刚外乃天才。精彩惟鱼目，珠圆出蚌胎。坐间咄嗟致，不似荔枝来。
香梅二首
作者：李俊民
朝代：元

被谁说破梦中梅，应有罗浮倒挂来。祇为怕愁贪睡后，返魂才向北枝开。一枝潇洒陇头香，分付新愁竹叶觞。纸帐不须寻短梦，天涯倦客已无肠。
香梅二首·其一
作者：李俊民
朝代：元
体裁：七言绝句

被谁说破梦中梅，应有罗浮倒挂来。祇为怕愁贪睡后，返魂才向北枝开。
香梅二首·其二
作者：李俊民
朝代：元
体裁：七言绝句

一枝潇洒陇头香，分付新愁竹叶觞。纸帐不须寻短梦，天涯倦客已无肠。
驴为人盗去
作者：李俊民
朝代：元

磨嫌居士谋生拙，碑恨诗人下道看。好在隔花临水处，为谁信辔逐金鞍。长街愁杀郑昌图，便是徒行鲁大夫。纵复东家借还许，不知泥滑敢骑无。
驴为人盗去·其一
作者：李俊民
朝代：元
体裁：七言绝句

磨嫌居士谋生拙，碑恨诗人下道看。好在隔花临水处，为谁信辔逐金鞍。
驴为人盗去·其二
作者：李俊民
朝代：元
体裁：七言绝句

长街愁杀郑昌图，便是徒行鲁大夫。纵复东家借还许，不知泥滑敢骑无。
魏徵
作者：李俊民
朝代：元
体裁：七言绝句

立朝谠议尽良规，谁使君王死后疑。一旦銮舆渡辽水，即时扶起墓前碑。
鳌背元夜
作者：李俊民
朝代：元
体裁：七言绝句

山市家家秉烛游，风檐齐挂月灯毬。不须更用闲妆点，人在鳌峰最上头。
鹊桥仙·刘君祥寿癸卯二月十五日
作者：李俊民
朝代：元
体裁：词

岁方值卯，斗方指卯，卯月月圆时候。大家来把卯时杯，共与个、卯金为寿。一杯寿酒，一杯贵酒，更有一杯富酒。一杯留得贺添丁，见积善之家有后。
鹊桥仙·段侯寿日
作者：李俊民
朝代：元
体裁：词

题桥志气，沉碑勋业，不在著鞭人后。浮云富贵转头空，似一梦、南柯太守。辋川别墅，平泉小隐，此计地长天久。金章还肯换蓑衣，买陂塘、旋栽杨柳。
鹧鸪天 其一 和天久雨
作者：李俊民
朝代：元
体裁：词

滴滴寒声搅夜眠。行云似与楚山连。百川到底终归海，一水元来不护田。□□□，□□□。□□□□□□□。□□□□□□□，□□□□□□□。
鹧鸪天 其二 和天久雨
作者：李俊民
朝代：元
体裁：词

丧乱来来少睡眠。□□□榻又留连。那堪又下潇潇雨，可奈无秋薄薄田。□□□，□残年。眼前戈戟尚森然。得他真个风云手，不信人间有漏天。
鹧鸪天·吊李克修
作者：李俊民
朝代：元
体裁：词

须信人生足别离。此情惟有落花知。方忧跃马明年事，忽至黄杨厄闰期。生有限，去何疑。骑鲸公子赋成时。得从上界真官府，百计招魂不肯归。
鹧鸪天·和天久雨
作者：李俊民
朝代：元

滴滴寒声搅夜眠。行云似与楚山连。百川到底终归海，一水元来不护田。□□□，□□□。□□□□□□□。□□□□□□□，□□□□□□□。丧乱来来少睡眠。□□□榻又留连。那堪又下潇潇雨，可奈无秋薄薄田。□□□，□残年。眼前戈戟尚森然。得他真个风云手，不信人间有漏天。
鼎斋
作者：李俊民
朝代：元
体裁：古风

茂陵千载文园客，流传耳孙犹病渴。引饮自嫌江海窄，家无曲藭柰腹疾。水帝之魂成水厄，女丁妇壬不相得。始图一溉滋汤旱，卒见九河归禹画。尝闻秋夫曾疗鬼，大胜扁鹊能起虢。君不见上医可医国，异哉鼎斋堪鼎食。
面壁石影像
作者：李允中
朝代：元
体裁：七言律诗

长江折苇渡如神，梁武何曾识异人。一日棺中忘只履，万年石上现全身。功成面壁禅心苦，法后传衣佛眼真。非我有缘游五乳，谁能廓达悟微尘。
一日复一日
作者：李元圭
朝代：元

一日一日复一日，百岁能消几双屐。玉龙嘶断东溟波，春风吹老南山石。柳华著水流青萍，琅玕弄影生秋声。霓裳短衣尚堪舞，髑髅丑眼不再明。竹马儿童誇疾走，檀板梨园歌白首。桑根陵谷号饥狐，一夜黄河向西吼。芒砀山下赤龙子，千古英雄魂不死。崆峒重揖广成公，笑我携来乱红紫。羲和尽意驱长云，有酒谁酹田文君。燕雀纷纷戏鸿鹄，古人道义今无闻。东家娇娥怯春老，晓镜画眉斗新巧。开屏自语芙蓉秋，妾颜不似当时好。一朝一朝又一朝，黄尘车马长安桥。粗衣藿食养心骨，会看鹏背摩青霄。
冬日平江寄倪元镇
作者：李元圭
朝代：元

玄文馆里逢君日，剪烛传杯夜话时。寒月半窗亲下榻，幽人满坐共吟诗。无儿守舍冯唐老，有客分金鲍叔知。咫尺维舟空怅望，封题聊为寄相思。
冬至日试笔奉寄玉山主人
作者：李元圭
朝代：元

驰逐为家贫，阳生岁又新。须眉半将白，天地一閒人。梅萼香东阁，桐阴静北邻。玉山有佳士，念我走风尘。
南昌诸郎立春次日邀饮江阁
作者：李元圭
朝代：元

置酒宴江阁，济济皆郎官。素心偶相惬，气味如芝兰。东风奏微和，晴云霭林端。美人歌《白雪》，玉箸行春盘。焉知千里客，共此一日欢。夕阳下西麓，徘徊更凭阑。
和西湖竹枝词二首
作者：李元圭
朝代：元

郎去远过江上山，望郎江上几时还。只怕郎归不相识，湖边日日照容颜。三月湖边花正开，江边望船郎未回。燕子来时春又去，心酸不待吃青梅。
和西湖竹枝词二首·其一
作者：李元圭
朝代：元

郎去远过江上山，望郎江上几时还。只怕郎归不相识，湖边日日照容颜。
和西湖竹枝词二首·其二
作者：李元圭
朝代：元

三月湖边花正开，江边望船郎未回。燕子来时春又去，心酸不待吃青梅。
客海陵光孝寺秋深感怀二首简盛克明
作者：李元圭
朝代：元

海陵萧寺里，独客感秋深。只有君知己，更无人听琴。鹡鸰天共影，促织夜偏吟。回首南塘路，凋残枫树林。孤灯照无寐，飘泊寄僧房。蕙草零秋露，莎鸡啼夜墙。愁来嗟伯道，老去忆冯唐。晓把青铜镜，生憎鬓底霜。
客海陵光孝寺秋深感怀二首简盛克明·其一
作者：李元圭
朝代：元

海陵萧寺里，独客感秋深。只有君知己，更无人听琴。鹡鸰天共影，促织夜偏吟。回首南塘路，凋残枫树林。
客海陵光孝寺秋深感怀二首简盛克明·其二
作者：李元圭
朝代：元

孤灯照无寐，飘泊寄僧房。蕙草零秋露，莎鸡啼夜墙。愁来嗟伯道，老去忆冯唐。晓把青铜镜，生憎鬓底霜。
感怀
作者：李元圭
朝代：元

异方久漂泊，岁晚羁吴门。慷慨俯流水，悠悠度朝昏。荆璞献所知，怀宝非有恩。达人一倾顾，至道千古存。富贵易追逐，焉能效尘奔。世态日已薄，忧心向谁论。
春日访云林隐君倪元镇
作者：李元圭
朝代：元

往岁慕幽隐，兹晨适云林。倒屣荷主意，下榻情何深。取琴为君弹，唐虞有遗音。感子旷达志，涤我尘烦襟。雨过池草生，窗虚松竹阴。倚槛俯流水，开轩听鸣琴。芳春集嘉燕，酒至还自斟。爱客畏言别，维舟睇遥岑。
梁溪春暮寄范德原
作者：李元圭
朝代：元

三月梁溪上，徘徊忆故人。客留山馆雨，花落野桥春。愧我无儿子，怜君有老亲。何时相对榻，重与话酸辛。
梁溪留别虞彦高
作者：李元圭
朝代：元

野人情旷达，志不在轻肥。夜雨三更梦，春江一棹归。神驹难并驾，鸷鸟不群飞。老去才闻道，吾生渐觉非。
次韵游虎丘
作者：李元圭
朝代：元

宝刹近城郭，峰从海涌来。千人盘石侧，绝壁剑池开。闻道吴王冢，今为释氏台。古碑题木客，陈迹几风埃。
江行春暮
作者：李元圭
朝代：元

江岸蔷薇也自红，可怜夜雨落花丛。不如燕子知人意，个个飞来近短篷。
浣花馆
作者：李元圭
朝代：元

浣花溪在界溪头，爱汝新成小隐幽。日日花閒频洗？，时时柳外更维舟。春风绣幕围歌扇，夜月珠帘控玉钩。倚杖看云双眼豁，功名富贵等浮沤。
浣花馆
作者：李元圭
朝代：元
体裁：七言律诗

浣花溪在界溪头，爱汝新成小隐幽。日日花閒频洗�，时时柳外更维舟。春风绣幕围歌扇，夜月珠帘控玉钩。倚杖看云双眼豁，功名富贵等浮沤。
玉山草堂
作者：李元圭
朝代：元

娄江东流五十里，一溪青界娄江水。溪中有水山为辉，结庐人住桃源里。虎头几叶之云孙，彩袖斑斑奉甘旨。弟兄连璧趋庭隅，鸾凤将雏下阶址。琪树香生翠霭间，萱草花明紫芝底。龟甲珠帘白玉钩，远隔鞓红映罗绮。石田移得少陵居，教子经锄足欢喜。张骞泛槎天上来，相见出门惊倒屣。有酒在樽琴在几，把酒奏琴忘尔汝。珠玉挥毫喧坐起，笑我分题续貂尾。酒酣休诵德璋文，冰雪相看我老矣。
白鸥
作者：李元圭
朝代：元

几个白鸥真可爱，碧波荡漾即为家。春江正喜中流急，又□潮头过浅沙。
秋暮
作者：李元圭
朝代：元

秋色已云暮，天寒未授衣。异乡三载过，倦客几时归。交漆惟君久，论心见面稀。题诗寄清隐，江国雁初飞。
秋暮夜宿望亭
作者：李元圭
朝代：元

茅屋沿堤密掩扉，官桥昏黑泊船稀。守关戍火明村坞，隔岸渔灯照石矶。寒木尽随溪雨落，断鸿犹趁野云飞。篷窗攲枕浑无寐，倦听人家夜捣衣。
雨中夜宿瓜州江浦
作者：李元圭
朝代：元

春阴江浦易黄昏，雨里人家早闭门。归雁云间知塞路，过帆沙嘴带潮痕。遥瞻北固青山郭，只隔南淮绿水村。野寺疏钟到孤枕，閒愁清夜与谁论！
题文湖州湘中推篷图
作者：李元圭
朝代：元

岳王楼前湖水边，离歌惊觉鹧鸪眠。生绡一幅秋云乱，又上江南客子船。
题梅花士女
作者：李元圭
朝代：元

梦里寻香出晓城，一声残角暗魂惊。美人不作罗浮梦，独倚梅花看月明。
题蕺山题扇图
作者：李元圭
朝代：元

笔花閒落素纨云，□映芳衢老眼昏。明日晓烟生曙色，应怜不识右军门。
题子卿牧羊图
作者：李古淡
朝代：元
体裁：七言绝句

自是天工肯放回，二头羞杀望乡台。汉风㰝散羝羊队，却入麒麟队里来。
乔牌儿
作者：李唐宾
朝代：元

韩香空妄想，何粉怎承望。怪灵鹊不离花枝上，又来没事谎。
双调·风入松
作者：李唐宾
朝代：元

落花轻惹暖丝香，飞燕过东墙。
重重帘幕闲清昼，金篆小烟缕初长。
罗衣乍经春瘦，蛾眉慵扫残妆。
商调·望远行
作者：李唐宾
朝代：元

闷拂银筝，暂也那消停。
响瑶阶风韵清，忽惊起潇湘外寒雁儿叫破沙汀，支楞的泪湿弦初定。
弦初定，银河淡月明，相思调再整，蓦感起花阴外那个人听。
高力士诉与实情，金篦儿唬的人孤另。
套数。
夜行船·暮雨朝云劳梦想，算却是几般情况。海阔相思，山高恩爱，都撮
作者：李唐宾
朝代：元

在这心上。
幺·几回寂寞怨东皇，独自暗情伤。振衣忽忆当时话，空低首踏遍红芳。
作者：李唐宾
朝代：元

看到蓠コ卸也，玉骢何处垂杨。
幺·无端云雨权收掌，谁说道阳台路凄怆。着意会鸾凰。稳把佳期盼，指
作者：李唐宾
朝代：元

望成来往，一任闲人讲。
搅筝芭·恰撇下心儿忘，才说着意儿谎。俺捱过恶诧风声，搜索遍风流伎
作者：李唐宾
朝代：元

蓦忖量，猛参详。
空将顺人情笔尖和泪染，怎诉衷肠！。
月上海棠
作者：李唐宾
朝代：元
体裁：曲

尘蒙金锁闲朱幌。泪湿香绒冷绣床。无语傍妆台，全不似旧时格样。慵游赏。忍见莺三燕两。么无端云雨权收掌。谁说道阳台路悽怆。著意会鸾凰。稳把佳期指望。成来往。一任閒人闹讲。
月上海棠·尘蒙金锁闲朱幌，泪湿香绒冷绣床。无语傍归台，全不似旧时
作者：李唐宾
朝代：元

格样。
慵游赏，忍见莺双燕两。
望远行
作者：李唐宾
朝代：元
体裁：曲

谩抚银筝。暂也那消停。响瑶阶风韵清。忽惊起潇湘外寒雁儿叫破沙汀。支楞的泪湿弦初定。弦初定。银河淡月明。相思调再整。蓦感起花阴外那个人听。高力士诉与实情。金鎞儿諕得人孤另。
李云英风送梧桐叶·三煞
作者：李唐宾
朝代：元

到春来向楼台度歌声轻敲檀板黄金缕，入庭院扇和气香引琼浆白玉壶。
园花鸣条，溪河解冻，柳叫青摇，桃萼红舒。
花飞锦机，草偃青苔，梅落琼酥。
帘垂槛曲，寒料峭透罗厨。
李云英风送梧桐叶·三煞
作者：李唐宾
朝代：元

那状元意迟迟点着玉鞭，不转睛厮觑着。
（带云）这状元是俺男儿也呵！（唱）扑簌簌泪点儿腮边落。
他形容好似俺亲夫婿，欲待相亲又恐错认了。
不敢分明道，知他真心儿认我，莫不是有意儿相调？（各做意儿科）（正旦唱）。
李云英风送梧桐叶·上小楼
作者：李唐宾
朝代：元

这彩偻百尺其高，势压着南山北岳。
六曲阑干，四面帘栊，一片旌旄。
彩扇交，锦帐飘，余珠错落，盼望他娇滴滴袅香风玉人来到。
（小旦云）姐姐。
你扶我上彩楼去来。
（做上楼科）（正旦唱）。
李云英风送梧桐叶·中吕/粉蝶儿
作者：李唐宾
朝代：元

粉悴脂憔，闷恹恹暗伤怀抱，困腾腾划损眉梢。
画堂深，朱户悄，雁书不到。
情绪萧条，影儿孤，镜鸾羞照。
李云英风送梧桐叶·乔牌儿
作者：李唐宾
朝代：元

都只在嫣然笑一中，偷把幽情送。
他含颦不语把肩儿竦，推将宝带松。
李云英风送梧桐叶·二煞
作者：李唐宾
朝代：元

到夏来竹床枕簟凉生处，茶罢轩窗梦觉余。
波皱鱼鳞，扇摇蝉翼，香袅龙涎，帘漾虾须。
水面相牵荷蒂，池头远递莲香，波心摇落荷珠。
凉生院宇，送微雨出云衢。
李云英风送梧桐叶·仙吕/点绛唇
作者：李唐宾
朝代：元

镜破钗分，粉消香褪，萦力寸。
酒美花新，总是思家恨。
李云英风送梧桐叶·仙吕/赏花时
作者：李唐宾
朝代：元

雨泪流红翠袖斑，锦被分香凤枕闲。
无计锁雕鞍，江空岁晚，何处问平安！（同下）。
李云英风送梧桐叶·伴读书
作者：李唐宾
朝代：元

顺手儿吹将去，一叶儿随风度。
刮马儿也似回头不知处，谢天公肯念俺离人苦。
飘然有似神灵助，旋起阶除。
李云英风送梧桐叶·倘秀才
作者：李唐宾
朝代：元

有一等入椒桂穿洞房的似大王般敬伏，有一等扬腐儒起陋巷的以庶民比喻。
他也曾感动思乡汉高祖，催张翰，忆纯鲈，休官出帝都。
（小旦云）姐姐这风真个大哩（正旦唱）。
李云英风送梧桐叶·倘秀才
作者：李唐宾
朝代：元

风呵！你略停止呼号怒容咱告覆，暂定息那颠狂性听咱嘱付，休信他刚道雌雄楚宋玉。
敢劳你吹嘘力，相寻他飘荡的那儿夫，是必与离人做主。
李云英风送梧桐叶·双调/新水令
作者：李唐宾
朝代：元

华堂褥隐绣芙蓉。
似锦妆成桃源仙洞。
这状元簪花在玉殿前，那状元折桂在月宫中。
孔雀屏风，今日个已高中。
李云英风送梧桐叶·叨叨令
作者：李唐宾
朝代：元

你管他送胡笳声断城头暮，休道他搅旌旗影动边城戍。
休恋他逐歌声罗绮筵前舞，休从他传花信桃李园中入。
你是吹来也么哥，是吹来也么哥，直吹到受凄凉鳏寡儿夫行驻。
李云英风送梧桐叶·后庭花
作者：李唐宾
朝代：元

捻霜毫诉事因，别夫君又几春。
思往事浑如梦，恨不的上青山便化身。
拂绰了驻间尘，（云）我依着他韵，也做一首咱。
（唱）待酬前韵，两三行字体匀，说当年夫妇恩。
愿儿夫亲见闻，任傍人胡议论。
李云英风送梧桐叶·呆骨朵
作者：李唐宾
朝代：元

你与我起青萍一阵阵吹将去，到天涯只在斯须。
休恋他醉琼姬歌扇桃花，休摇动搅离人空庭翠竹。
休入桃源洞，休过章台路。
递一叶起商飚梧叶儿，恰便似寄青鸾肠断书。
李云英风送梧桐叶·天下乐
作者：李唐宾
朝代：元

可正是一样相思两断魂，青也波春，断送了人，叹孤身恰如飞絮滚。
虚飘飘离乱人，孤另另多病身，对轻风憔悴损。
李云英风送梧桐叶·寄生草
作者：李唐宾
朝代：元

是何处风流客，谁家年少人？他转回廊忙把身躯褪，我隔雕栏不敢题名问，他出山门不肯回头认。
莫不是游仙梦里乍相逢，多管是武陵溪畔曾相近。
李云英风送梧桐叶·小梁州
作者：李唐宾
朝代：元

烟袅金炉宝篆烧，傍云锦衣飘，群仙引领下青霄。
忙传报，蹀躞马蹄遥。
李云英风送梧桐叶·川拨棹
作者：李唐宾
朝代：元

想当日恨冲冲，乱离间家业空。
浪迹浮踪，水远山重。
逃命出枪尖剑锋，谢大恩人厮敬重。
李云英风送梧桐叶·幺篇
作者：李唐宾
朝代：元

雀屏银烛相辉耀，隐芙蓉绣褥光摇。
重奏乐，人欢笑，六街喧闹，春色醉仙桃。
（任做见正旦掉眼科）（正旦云）你看这状元，赴了琼林宴也。
（唱）。
李云英风送梧桐叶·收江南
作者：李唐宾
朝代：元

呀！我则道风吹一去杳无踪，似题红叶出深宫，泪痕相映墨痕浓。
喜今朝再逢，想昨宵魂梦与君同。
李云英风送梧桐叶·斗鹌鹑
作者：李唐宾
朝代：元

再寻个凤友鸾交，分甚么文强武弱。
（正旦看外科）（唱）只要得女貌郎才，不枉了一双两好。
有福分先夺春风翡翠巢，（小旦打着花状元递丝鞭科）（正旦云）妹子，后面状元接了丝鞭也。
（唱）美姻缘天凑巧。
成就了锦片前程，常则是同欢到老。
李云英风送梧桐叶·普天乐
作者：李唐宾
朝代：元

玉娉婷，新梳掠，曲弯弯柳眉青浅，香馥馥桃脸红娇。
腰肢一捻轻，举止十分俏，便似画真儿描不成如花貌。
有三般儿比并妖娆，（卜儿云）是那三般儿？（正旦唱）若耶溪西施戏瓢，九龙池玉环斗草，凤凰台秦女吹箫。
李云英风送梧桐叶·梅花酒
作者：李唐宾
朝代：元

倚栏杆数断鸿，起阵狂风，吹落梧桐，飘入帘栊。
手亲题一首诗，写离恨在其中。
为家乡信未通，题待罢告天公，替雁帖当鱼封。
风卷起入长空，任南北与西东。
李云英风送梧桐叶·正官/端正好
作者：李唐宾
朝代：元

荐新凉，消残暑，落行云顷刻须臾。
翻江搅海惊涛怒，摇脱秋林木。
李云英风送梧桐叶·沉醉东风
作者：李唐宾
朝代：元

为兵戈担惊受恐，折夫妻断梗飘蓬。
泣枕鸳，悲衾凤，谁知道这搭儿重逢。
犹道相看是梦中，捱了些凄凉万种。
李云英风送梧桐叶·油葫芦
作者：李唐宾
朝代：元

悔杀当初不自忖，轻将罗袂分，今日个锦笺无路托鸿鳞。
我如今瘦岩岩腰减罗裙褪，他那里急煎煎人远大涯近。
昨日是秋，今日是春。
叹光阴有尽情难尽，无计觅行云。
李云英风送梧桐叶·滚绣球
作者：李唐宾
朝代：元

荡岸芦，撼庭竹，送长江片帆归去，动群山万籁喧呼。
他翻手云，覆手雨，没定指性儿难据，乱纷纷败叶凋梧。
则为你分开丹凤难成侣，吹断征鸿不寄书，使离人感叹嗟吁。
李云英风送梧桐叶·煞尾
作者：李唐宾
朝代：元

一星星告与父母，好共歹从他窨约。
那状元多是张京兆，若得相逢把黛眉扫。
（同下）。
李云英风送梧桐叶·煞尾
作者：李唐宾
朝代：元

到秋来啾啾响和蛩吟絮，飒飒吹斜雁影孤。
感动秋声八月初，采扇题清班婕好，对景悲秋宋大夫。
江上纷纷折败芦，田内潇潇偃禾黍。
则送流萤入座隅，积渐雕零岸柳疏，荏苒荷盘老柄枯，飘尽丹枫落井梧。
女怨凄凉滴泪珠，悲向晚窗忆征旅。
到冬来羊角呼号最狠毒，走石飞沙满路途。
透入毡帘酒力徂，寒助冰霜透体肤，袅尽清香冷篆炉。
凛冽严凝挂冰箸，刮面穿衣怎遮护？四季中间无日无，惟有秋深更凄楚。
怎当他，协和芭蕉夜窗雨。
（同下）。
李云英风送梧桐叶·石榴花
作者：李唐宾
朝代：元

状元微醉据鞍轿，猩血锦宫袍。
嘶风缓辔玉骢骄，猛抬头觑着多娇。
（小旦抛绣球下科）（正旦云）看绣球哩！（任继图云）山妻未知下落，若贪富贵，乃不义之人也。
（做不接科）（正旦唱）见状元高点玉鞭梢，似踌躇待接还抛。
既然他有意来推凋，又索别打那英豪。
李云英风送梧桐叶·红绣鞋
作者：李唐宾
朝代：元

一来是先王礼教，二来是唐宰相根苗，（卜儿云）今日主张不从，再休后悔。
（正旦唱）弦断无心觅鸾胶。
（卜儿云）你敢待守丈夫的消耗么？（正旦唱）芳心悬玉杵，旧约在蓝桥，哎！则我个云英怎生便嫁了？。
李云英风送梧桐叶·耍孩儿
作者：李唐宾
朝代：元

欢声鼎沸长安道，得志当今贵豪。
小登科接着大登科，播荣名喧满皇朝。
始知学乃身之宝，惟有读书人最高。
宫花斜插乌纱帽，紫袍称体，金带垂腰。
李云英风送梧桐叶·脱布衫
作者：李唐宾
朝代：元

喷香风扑鼻葡萄，揭青天聒耳笙箫。
列翠袖金钗两行，光绰绰从人争导。
李云英风送梧桐叶·赚煞
作者：李唐宾
朝代：元

听孩儿诉衷情，休嗔忿，（卜儿云）你是个女孩儿，题诗恐怕旁人耻笑。
（正旦唱）有共他每笑哂，非是荒淫惹外人。
（卜儿云）你题甚诗？（正旦唱）这词又不是道春情子曰诗云，暗伤神，雨泪纷纷，低首无言听处分。
（卜儿怒云）虽然如此，你是女子，赓和他人词章，是何体面？（正旦云）母亲息怒，孩儿再不敢了也。
（唱）则今日从朝至昏，不离分寸，酩子里向晚妆楼，目断楚台云。
（同下）。
李云英风送梧桐叶·迎仙客
作者：李唐宾
朝代：元

老尊亲错见了，失节罪难逃，妾身况兼年纪小。
（云）我想雁有雌雄一对，没了一个，再不入群，永为孤雁。
（唱）若婿了再求婿，这是人不如鸟。
母亲意下量度，（云）我是个相门之女，再嫁事于人。
（唱）则恐被傍人笑。
李云英风送梧桐叶·醉中天
作者：李唐宾
朝代：元

这书学宗秦汉摹唐晋。
这笔阵流三峡扫千军。
好与俺男儿字逼真，一点画从头儿认，字法儿不差了半分。
既传芳信，不题名却为何因？（云）虽然如此，天下人写的字多有一般的，未审是与不是，索和一首，若是俺丈夫见了，必寻我也。
我试写在此咱。
（唱）。
李云英风送梧桐叶·醉春风
作者：李唐宾
朝代：元

人去玉箫闲，云深外凤杳。
梦魂无夜不关山，何日是了，了。
长则是锦被捞笼，绮窗嗟叹，书楼凝眺。
李云英风送梧桐叶·青哥儿
作者：李唐宾
朝代：元

也是我一旨、一言难尽，泼残生进退、进退无门，恰便似月待圆花待春。
想当日阮肇刘展，采约寻真，花雨香云？隔断凡尘。
尚儿自笙歌迎入，画堂春，他也有姻缘分。
李云英风送梧桐叶·驻马听
作者：李唐宾
朝代：元

和羽流宫，一派笙歌彻太空；烹龙炮凤，满堂罗绮霭香风。
想当初云英不利广寒宫，裴航空作游仙梦。
只今日蓝桥路不通，玄霜玉杵成何用？（正旦与任见科）（背云）这个状元，好似俺男儿也。
（唱）。
李云英风送梧桐叶·鸳鸯煞
作者：李唐宾
朝代：元

我则道凉宵衾枕无人共，谁承望洞房花烛笙歌送。
乐事重重，喜气融融。
畅道人月团圆，鱼水和同，依旧的举案齐眉，到老相陪奉。
若不是这一叶梧桐，险些儿失落了半世夫妻旧恩宠。
（任继图诗云）夫妻守节事堪怜，仗义施恩宰相贤。
金榜挂名双及第，洞房花烛两团圆。
李云英风送梧桐叶·鹊踏枝
作者：李唐宾
朝代：元

随侍着母亲，去游春，列两行侍妾丫环，簇拥定绣毂雕轮。
虞候们行得来大紧，早来到耸青霄金碧山门。
（虚下）。
赏花时
作者：李唐宾
朝代：元
体裁：曲

庆华年。红绡巧剪。镫火内家传。车马迎来玉府仙。歌声吹开陆地莲。儿女六街喧。楼台近远。镫月共婵娟。
赚煞·挑灯织锦空劳攘，须跳出悉罗怨网。花压东墙，潜等待栊门儿月明
作者：李唐宾
朝代：元

下响。
么·幾回寂寞怨東皇，獨自暗情傷。振衣忽憶當時話，空低首踏遍紅芳。
作者：李唐賓
朝代：元

看到蘺コ卸也，玉驄何處垂楊。
么·無端雲雨權收掌，誰說道陽臺路悽愴。著意會鸞凰。穩把佳期盼，指
作者：李唐賓
朝代：元

望成來往，一任閒人講。
商調·望遠行
作者：李唐賓
朝代：元

悶拂銀箏，暫也那消停。響瑤階風韻清，忽驚起瀟湘外寒雁兒叫破沙汀，支楞的淚溼弦初定。弦初定，銀河淡月明，相思調再整，驀感起花陰外那個人聽。高力士訴與實情，金篦兒唬的人孤另。套數。
夜行船·暮雨朝雲勞夢想，算卻是幾般情況。海闊相思，山高恩愛，都撮
作者：李唐賓
朝代：元

在這心上。
攪箏芭·恰撇下心兒忘，才說著意兒謊。俺捱過惡詫風聲，搜尋遍風流伎
作者：李唐賓
朝代：元

驀忖量，猛參詳。空將順人情筆尖和淚染，怎訴衷腸！。
月上海棠·塵蒙金鎖閒朱幌，淚溼香絨冷繡床。無語傍歸臺，全不似舊時
作者：李唐賓
朝代：元

格樣。慵遊賞，忍見鶯雙燕兩。
李雲英風送梧桐葉·三煞
作者：李唐賓
朝代：元

到春來向樓臺度歌聲輕敲檀板黃金縷，入庭院扇和氣香引瓊漿白玉壺。園花鳴條，溪河解凍，柳叫青搖，桃萼紅舒。花飛錦機，草偃青苔，梅落瓊酥。簾垂檻曲，寒料峭透羅廚。
李雲英風送梧桐葉·三煞
作者：李唐賓
朝代：元

那狀元意遲遲點著玉鞭，不轉睛廝覷著。（帶雲）這狀元是俺男兒也呵！（唱）撲簌簌淚點兒腮邊落。他形容好似俺親夫婿，欲待相親又恐錯認了。不敢分明道，知他真心兒認我，莫不是有意兒相調？（各做意兒科）（正旦唱）。
李雲英風送梧桐葉·上小樓
作者：李唐賓
朝代：元

這彩僂百尺其高，勢壓著南山北嶽。六曲闌干，四面簾櫳，一片旌旄。彩扇交，錦帳飄，餘珠錯落，盼望他嬌滴滴嫋香風玉人來到。（小旦雲）姐姐。你扶我上彩樓去來。（做上樓科）（正旦唱）。
李雲英風送梧桐葉·中呂/粉蝶兒
作者：李唐賓
朝代：元

粉悴脂憔，悶懨懨暗傷懷抱，困騰騰劃損眉梢。畫堂深，朱戶悄，雁書不到。情緒蕭條，影兒孤，鏡鸞羞照。
李雲英風送梧桐葉·么篇
作者：李唐賓
朝代：元

雀屏銀燭相輝耀，隱芙蓉繡褥光搖。重奏樂，人歡笑，六街喧鬧，春色醉仙桃。（任做見正旦掉眼科）（正旦雲）你看這狀元，赴了瓊林宴也。（唱）。
李雲英風送梧桐葉·二煞
作者：李唐賓
朝代：元

到夏來竹床枕簟涼生處，茶罷軒窗夢覺餘。波皺魚鱗，扇搖蟬翼，香嫋龍涎，簾漾蝦鬚。水面相牽荷蒂，池頭遠遞蓮香，波心搖落荷珠。涼生院宇，送微雨出雲衢。
李雲英風送梧桐葉·仙呂/賞花時
作者：李唐賓
朝代：元

雨淚流紅翠袖斑，錦被分香鳳枕閒。無計鎖雕鞍，江空歲晚，何處問平安！（同下）。
李雲英風送梧桐葉·仙呂/點絳唇
作者：李唐賓
朝代：元

鏡破釵分，粉消香褪，縈力寸。酒美花新，總是思家恨。
李雲英風送梧桐葉·伴讀書
作者：李唐賓
朝代：元

順手兒吹將去，一葉兒隨風度。刮馬兒也似回頭不知處，謝天公肯念俺離人苦。飄然有似神靈助，旋起階除。
李雲英風送梧桐葉·倘秀才
作者：李唐賓
朝代：元

有一等入椒桂穿洞房的似大王般敬伏，有一等揚腐儒起陋巷的以庶民比喻。他也曾感動思鄉漢高祖，催張翰，憶純鱸，休官出帝都。（小旦雲）姐姐這風真個大哩（正旦唱）。
李雲英風送梧桐葉·倘秀才
作者：李唐賓
朝代：元

風呵！你略停止呼號怒容咱告覆，暫定息那顛狂性聽咱囑付，休信他剛道雌雄楚宋玉。敢勞你吹噓力，相尋他飄蕩的那兒夫，是必與離人做主。
李雲英風送梧桐葉·叨叨令
作者：李唐賓
朝代：元

你管他送胡笳聲斷城頭暮，休道他攪旌旗影動邊城戍。休戀他逐歌聲羅綺筵前舞，休從他傳花信桃李園中入。你是吹來也麼哥，是吹來也麼哥，直吹到受淒涼鰥寡兒夫行駐。
李雲英風送梧桐葉·呆骨朵
作者：李唐賓
朝代：元

你與我起青萍一陣陣吹將去，到天涯只在斯須。休戀他醉瓊姬歌扇桃花，休搖動攪離人空庭翠竹。休入桃源洞，休過章臺路。遞一葉起商飈梧葉兒，恰便似寄青鸞腸斷書。
李雲英風送梧桐葉·喬牌兒
作者：李唐賓
朝代：元

都只在嫣然笑一中，偷把幽情送。他含顰不語把肩兒竦，推將寶帶松。
李雲英風送梧桐葉·天下樂
作者：李唐賓
朝代：元

可正是一樣相思兩斷魂，青也波春，斷送了人，嘆孤身恰如飛絮滾。虛飄飄離亂人，孤另另多病身，對輕風憔悴損。
李雲英風送梧桐葉·寄生草
作者：李唐賓
朝代：元

是何處風流客，誰家年少人？他轉回廊忙把身軀褪，我隔雕欄不敢題名問，他出山門不肯回頭認。莫不是遊仙夢裡乍相逢，多管是武陵溪畔曾相近。
李雲英風送梧桐葉·小梁州
作者：李唐賓
朝代：元

煙嫋金爐寶篆燒，傍雲錦衣飄，群仙引領下青霄。忙傳報，蹀躞馬蹄遙。
李雲英風送梧桐葉·川撥棹
作者：李唐賓
朝代：元

想當日恨沖沖，亂離間家業空。浪跡浮蹤，水遠山重。逃命出槍尖劍鋒，謝大恩人廝敬重。
李雲英風送梧桐葉·後庭花
作者：李唐賓
朝代：元

捻霜毫訴事因，別夫君又幾春。思往事渾如夢，恨不的上青山便化身。拂綽了駐間塵，（雲）我依著他韻，也做一首咱。（唱）待酬前韻，兩三行字型勻，說當年夫婦恩。願兒夫親見聞，任傍人胡議論。
李雲英風送梧桐葉·收江南
作者：李唐賓
朝代：元

呀！我則道風吹一去杳無蹤，似題紅葉出深宮，淚痕相映墨痕濃。喜今朝再逢，想昨宵魂夢與君同。
李雲英風送梧桐葉·普天樂
作者：李唐賓
朝代：元

玉娉婷，新梳掠，曲彎彎柳眉青淺，香馥馥桃臉紅嬌。腰肢一捻輕，舉止十分俏，便似畫真兒描不成如花貌。有三般兒比並妖嬈，（卜兒雲）是那三般兒？（正旦唱）若耶溪西施戲瓢，九龍池玉環鬥草，鳳凰臺秦女吹簫。
李雲英風送梧桐葉·梅花酒
作者：李唐賓
朝代：元

倚欄杆數斷鴻，起陣狂風，吹落梧桐，飄入簾櫳。手親題一首詩，寫離恨在其中。為家鄉信未通，題待罷告天公，替雁帖當魚封。風捲起入長空，任南北與西東。
李雲英風送梧桐葉·正官/端正好
作者：李唐賓
朝代：元

薦新涼，消殘暑，落行雲頃刻須臾。翻江攪海驚濤怒，搖脫秋林木。
李雲英風送梧桐葉·沉醉東風
作者：李唐賓
朝代：元

為兵戈擔驚受恐，折夫妻斷梗飄蓬。泣枕鴛，悲衾鳳，誰知道這搭兒重逢。猶道相看是夢中，捱了些淒涼萬種。
李雲英風送梧桐葉·油葫蘆
作者：李唐賓
朝代：元

悔殺當初不自忖，輕將羅袂分，今日個錦箋無路託鴻鱗。我如今瘦巖巖腰減羅裙褪，他那裡急煎煎人遠大涯近。昨日是秋，今日是春。嘆光陰有盡情難盡，無計覓行雲。
李雲英風送梧桐葉·滾繡球
作者：李唐賓
朝代：元

蕩岸蘆，撼庭竹，送長江片帆歸去，動群山萬籟喧呼。他翻手雲，覆手雨，沒定指性兒難據，亂紛紛敗葉凋梧。則為你分開丹鳳難成侶，吹斷徵鴻不寄書，使離人感嘆嗟吁。
李雲英風送梧桐葉·煞尾
作者：李唐賓
朝代：元

一星星告與父母，好共歹從他窨約。那狀元多是張京兆，若得相逢把黛眉掃。（同下）。
李雲英風送梧桐葉·煞尾
作者：李唐賓
朝代：元

到秋來啾啾響和蛩吟絮，颯颯吹斜雁影孤。感動秋聲八月初，採扇題清班婕好，對景悲秋宋大夫。江上紛紛折敗蘆，田內瀟瀟偃禾黍。則送流螢入座隅，積漸雕零岸柳疏，荏苒荷盤老柄枯，飄盡丹楓落井梧。女怨淒涼滴淚珠，悲向晚窗憶徵旅。到冬來羊角呼號最狠毒，走石飛沙滿路途。透入氈簾酒力徂，寒助冰霜透體膚，嫋盡清香冷篆爐。凜冽嚴凝掛冰箸，刮面穿衣怎遮護？四季中間無日無，惟有秋深更悽楚。怎當他，協和芭蕉夜窗雨。（同下）。
李雲英風送梧桐葉·石榴花
作者：李唐賓
朝代：元

狀元微醉據鞍轎，猩血錦宮袍。嘶風緩轡玉驄驕，猛抬頭覷著多嬌。（小旦拋繡球下科）（正旦雲）看繡球哩！（任繼圖雲）山妻未知下落，若貪富貴，乃不義之人也。（做不接科）（正旦唱）見狀元高點玉鞭梢，似躊躇待接還拋。既然他有意來推凋，又索別打那英豪。
李雲英風送梧桐葉·紅繡鞋
作者：李唐賓
朝代：元

一來是先王禮教，二來是唐宰相根苗，（卜兒雲）今日主張不從，再休後悔。（正旦唱）絃斷無心覓鸞膠。（卜兒雲）你敢待守丈夫的消耗麼？（正旦唱）芳心懸玉杵，舊約在藍橋，哎！則我個雲英怎生便嫁了？。
李雲英風送梧桐葉·耍孩兒
作者：李唐賓
朝代：元

歡聲鼎沸長安道，得志當今貴豪。小登科接著大登科，播榮名喧滿皇朝。始知學乃身之寶，惟有讀書人最高。宮花斜插烏紗帽，紫袍稱體，金帶垂腰。
李雲英風送梧桐葉·脫布衫
作者：李唐賓
朝代：元

噴香風撲鼻葡萄，揭青天聒耳笙簫。列翠袖金釵兩行，光綽綽從人爭導。
李雲英風送梧桐葉·賺煞
作者：李唐賓
朝代：元

聽孩兒訴衷情，休嗔忿，（卜兒雲）你是個女孩兒，題詩恐怕旁人恥笑。（正旦唱）有共他每笑哂，非是荒淫惹外人。（卜兒雲）你題甚詩？（正旦唱）這詞又不是道春情子曰詩云，暗傷神，雨淚紛紛，低首無言聽處分。（卜兒怒雲）雖然如此，你是女子，賡和他人詞章，是何體面？（正旦雲）母親息怒，孩兒再不敢了也。（唱）則今日從朝至昏，不離分寸，酩子裡向晚妝樓，目斷楚臺雲。（同下）。
李雲英風送梧桐葉·迎仙客
作者：李唐賓
朝代：元

老尊親錯見了，失節罪難逃，妾身況兼年紀小。（雲）我想雁有雌雄一對，沒了一個，再不入群，永為孤雁。（唱）若婿了再求婿，這是人不如鳥。母親意下量度，（雲）我是個相門之女，再嫁事於人。（唱）則恐被傍人笑。
李雲英風送梧桐葉·醉中天
作者：李唐賓
朝代：元

這書學宗秦漢摹唐晉。這筆陣流三峽掃千軍。好與俺男兒字逼真，一點畫從頭兒認，字法兒不差了半分。既傳芳信，不題名卻為何因？（雲）雖然如此，天下人寫的字多有一般的，未審是與不是，索和一首，若是俺丈夫見了，必尋我也。我試寫在此咱。（唱）。
李雲英風送梧桐葉·醉春風
作者：李唐賓
朝代：元

人去玉簫閒，雲深外鳳杳。夢魂無夜不關山，何日是了，了。長則是錦被撈籠，綺窗嗟嘆，書樓凝眺。
李雲英風送梧桐葉·雙調/新水令
作者：李唐賓
朝代：元

華堂褥隱繡芙蓉。似錦妝成桃源仙洞。這狀元簪花在玉殿前，那狀元折桂在月宮中。孔雀屏風，今日個已高中。
李雲英風送梧桐葉·青哥兒
作者：李唐賓
朝代：元

也是我一旨、一言難盡，潑殘生進退、進退無門，恰便似月待圓花待春。想當日阮肇劉展，採約尋真，花雨香雲？隔斷凡塵。尚兒自笙歌迎入，畫堂春，他也有姻緣分。
李雲英風送梧桐葉·駐馬聽
作者：李唐賓
朝代：元

和羽流宮，一派笙歌徹太空；烹龍炮鳳，滿堂羅綺靄香風。想當初雲英不利廣寒宮，裴航空作遊仙夢。只今日藍橋路不通，玄霜玉杵成何用？（正旦與任見科）（背雲）這個狀元，好似俺男兒也。（唱）。
李雲英風送梧桐葉·鬥鵪鶉
作者：李唐賓
朝代：元

再尋個鳳友鸞交，分甚麼文強武弱。（正旦看外科）（唱）只要得女貌郎才，不枉了一雙兩好。有福分先奪春風翡翠巢，（小旦打著花狀元遞絲鞭科）（正旦雲）妹子，後面狀元接了絲鞭也。（唱）美姻緣天湊巧。成就了錦片前程，常則是同歡到老。
李雲英風送梧桐葉·鴛鴦煞
作者：李唐賓
朝代：元

我則道涼宵衾枕無人共，誰承望洞房花燭笙歌送。樂事重重，喜氣融融。暢道人月團圓，魚水和同，依舊的舉案齊眉，到老相陪奉。若不是這一葉梧桐，險些兒失落了半世夫妻舊恩寵。（任繼圖詩云）夫妻守節事堪憐，仗義施恩宰相賢。金榜掛名雙及第，洞房花燭兩團圓。
李雲英風送梧桐葉·鵲踏枝
作者：李唐賓
朝代：元

隨侍著母親，去遊春，列兩行侍妾丫環，簇擁定繡轂雕輪。虞候們行得來大緊，早來到聳青霄金碧山門。（虛下）。
賺煞·挑燈織錦空勞攘，須跳出悉羅怨網。花壓東牆，潛等待櫳門兒月明
作者：李唐賓
朝代：元

下響。
雙調·風入松
作者：李唐賓
朝代：元

落花輕惹暖絲香，飛燕過東牆。重重簾幕閒清晝，金篆小煙縷初長。羅衣乍經春瘦，蛾眉慵掃殘妝。
纨扇行
作者：李坥之
朝代：元
体裁：古风

谁家玉貌蒙清霏，手挥纨扇临东池。潇湘摇波月弄影，碧波疑见湘江妃。泪痕竹上犹未灭，一尺冰纨万愁结。风吹翠袖卷寒烟，汗入红肌凝素雪。深闺无人凉气早，轻薄恩情易衰老。昔随胡蝶上春衣，今逐流萤向秋草。不见班姬染翰时，空遗汉宫题扇诗。千年怨墨巳流落，一天霜露沾人衣。
为永嘉林温伯恭题瑞榴图
作者：李士瞻
朝代：元

安石榴花开满枝，五房同蒂总稀奇。永嘉玉树临春秀，博望仙葩带月移。胜日名园期共赏，他时驷马兆先知。董林阴德宜多种，留取君家百世思。
为江浙宣使题补之墨梅
作者：李士瞻
朝代：元

罗浮山下梅梢月，素质湘裙浅浅妆。昨夜嫦娥初出浴，桂华不敢妒清香。螺女江头春色多，孤根分瑞到南坡。当时丰度今犹在，清苦如君少奈何。
为江浙宣使题补之墨梅·其一
作者：李士瞻
朝代：元

罗浮山下梅梢月，素质湘裙浅浅妆。昨夜嫦娥初出浴，桂华不敢妒清香。
为江浙宣使题补之墨梅·其二
作者：李士瞻
朝代：元

螺女江头春色多，孤根分瑞到南坡。当时丰度今犹在，清苦如君少奈何。
为福建监宪恩德卿作
作者：李士瞻
朝代：元

倬彼云汉，为章于天。相彼宝章，昭回于编。如龙斯升，如凤斯骞。如泰山斯重，如北斗斯悬。泰山维何，岩岩高矣。北斗维何，奎壁交矣。缅彼结绳，心焉忉忉。皖彼科斗，不可以殽。何以似之，禹畴羲爻。于洛有书，于河有图。圣人则之，人文诞敷。于古有训，世有格言。格言孔嘉，垂裕后昆。于昭元子，岐嶷夙成。群后在天，克配于京。终始典学，缉熙光明。帝曰元子，毋怠毋盈。元子有命，咨尔墨卿。乃召楮生，乃召管城。徵彼处士，进彼陶泓。执事有恪，遹观厥成。于皇尼父，载宣四教。文行是先，忠信是蹈。曰维为善，处身之纲。谁其乐之，东平王苍。彼臧克臧，俾也孔昌。彼狂弗庄，俾也斯亡。嗟尔恩卿，永保全名。允矣君子，展也大成。恩拜稽首，对扬洪休。君子万年，永锡尔猷。
为福建监宪恩德卿作
作者：李士瞻
朝代：元
体裁：四言诗

倬彼云汉，为章于天。相彼宝章，昭回于编。如龙斯升，如凤斯骞。如泰山斯重，如北斗斯悬。（一章）泰山维何，岩岩高矣。北斗维何，奎壁交矣。缅彼结绳，心焉忉忉。皖彼科斗，不可以殽。何以似之，禹畴羲爻。（二章）于洛有书，于河有图。圣人则之，人文诞敷。于古有训，世有格言。格言孔嘉，垂裕后昆。（三章）于昭元子，岐嶷夙成。群后在天，克配于京。终始典学，缉熙光明。帝曰元子，毋怠毋盈。（四章）元子有命，咨尔墨卿。乃召楮生，乃召管城。徵彼处士，进彼陶泓。执事有恪，遹观厥成。（五章）于皇尼父，载宣四教。文行是先，忠信是蹈。（六章）曰维为善，处身之纲。谁其乐之，东平王苍。（七章）彼臧克臧，俾也孔昌。彼狂弗庄，俾也斯亡。（八章）嗟尔恩卿，永保全名。允矣君子，展也大成。（九章）恩拜稽首，对扬洪休。君子万年，永锡尔猷。（十章）
为鄂省检校陈用方题顾定之墨竹
作者：李士瞻
朝代：元

凤凰枝上舞？？，恍似湘南与渭南。紫箨穿林龙乍跃，琅玕着雨翠如酣。风前递影频摇万，月下开樽偶共三。最忆汉滨千亩地，碧波江涨水挼蓝。
为鄂省检校陈用方题顾定之墨竹
作者：李士瞻
朝代：元
体裁：七言律诗

凤凰枝上舞��，恍似湘南与渭南。紫箨穿林龙乍跃，琅玕着雨翠如酣。风前递影频摇万，月下开樽偶共三。最忆汉滨千亩地，碧波江涨水挼蓝。
乙未岁过归州拟谒宋玉祠不果
作者：李士瞻
朝代：元

闻子愁秋老更悲，近来华发也相催。斯文一去无今古，过客千年许往来。大雅遗音虚夜瑟，故山乔木尽尘埃。一杯不到荒祠下，肠断江流几百回。
五府少年钓马歌
作者：李士瞻
朝代：元

南客南归必买马，冀北马群最多者。白银星粲贱如尘，千金买得那论价。龙媒之驹钟骏骨，矫如惊鸿蹄切玉。神物本是房驷精，一夕分辉耀南陆。有时踣躠忽长鸣，乾龙坤■各有灵。世人贱材但贵货，纵有眼顾谁终青。一从上船当船头，百计管束如拘囚。仰首向天俛首地，马与天地皆蜉蝣。乾坤再造须清宁，岂独人人望有生。当时旧将封侯尚未老，何为马也不得逢中兴。唐时奚官善餋马，南人养马尤閒雅。千方调饲如扰龙，生刍细莝那盈把。浪涛风捲狂欲颠，船头入井尾刺天。前僵后踬战欲死，一生九死无因全。当时人命尚弗保，已？不得终前好。五更风定强起看，幸尔未尽同枯槁。所存祗是骨与毛，首才伏枥神俱逃。主人熟视但叹息，虽有善相无方皋。海陬去天经万里，海洋风波仍万死。脱生免死幸已难，岂意江南犹未已。中原豺虎年固多，浙东五虎将奈何。船头忽惊来刷马，恶少三五群相逻。半纸钧帖印一颗，一日三番急星火。问之便称方大人，大人有命尤难些。红缨毡帽青辫绦，短衣衲裌双环刀。便将长绳选马钓，喧呼叱咤声狂嘈。马亦垂头若有诉，主人错愕不敢顾。但将白金告少年，再三买得宁偿负。陆有窞阱水有渔，剥朘岂特臻肌肤。鱼虾鸡犬悉有命，饕餮至此那能居。我元天子家六合，圣子神孙政绵邈。三苗洞庭将有归，涿鹿蚩尤终受缚。君不见蔡州吴元济，根盘蒂固能几世。又不见汴州李希烈，桀骜偃蹇旋覆灭。人生忠义是善媒，黄金北斗将焉为，吁嗟鼠辈诚何痴。
五府少年钓马歌
作者：李士瞻
朝代：元
体裁：古风

南客南归必买马，冀北马群最多者。白银星粲贱如尘，千金买得那论价。龙媒之驹钟骏骨，矫如惊鸿蹄切玉。神物本是房驷精，一夕分辉耀南陆。有时踣躠忽长鸣，乾龙坤■各有灵。世人贱材但贵货，纵有眼顾谁终青。一从上船当船头，百计管束如拘囚。仰首向天俛首地，马与天地皆蜉蝣。乾坤再造须清宁，岂独人人望有生。当时旧将封侯尚未老，何为马也不得逢中兴。唐时奚官善餋马，南人养马尤閒雅。千方调饲如扰龙，生刍细莝那盈把。浪涛风捲狂欲颠，船头入井尾刺天。前僵后踬战欲死，一生九死无因全。当时人命尚弗保，已�不得终前好。五更风定强起看，幸尔未尽同枯槁。所存祗是骨与毛，首才伏枥神俱逃。主人熟视但叹息，虽有善相无方皋。海陬去天经万里，海洋风波仍万死。脱生免死幸已难，岂意江南犹未已。中原豺虎年固多，浙东五虎将奈何。船头忽惊来刷马，恶少三五群相逻。半纸钧帖印一颗，一日三番急星火。问之便称方大人，大人有命尤难些。红缨毡帽青辫绦，短衣衲裌双环刀。便将长绳选马钓，喧呼叱咤声狂嘈。马亦垂头若有诉，主人错愕不敢顾。但将白金告少年，再三买得宁偿负。陆有窞阱水有渔，剥朘岂特臻肌肤。鱼虾鸡犬悉有命，饕餮至此那能居。我元天子家六合，圣子神孙政绵邈。三苗洞庭将有归，涿鹿蚩尤终受缚。君不见蔡州吴元济，根盘蒂固能几世。又不见汴州李希烈，桀骜偃蹇旋覆灭。人生忠义是善媒，黄金北斗将焉为，吁嗟鼠辈诚何痴。
五更述事
作者：李士瞻
朝代：元

北风撼船头，终夜苦难寐。暂寐遽惊觉，何如不成睡。凌晨欲交睛，喧哗复惊悸。问之见山来，谓是温州际。楚门舟人家，樯帆与心系。谁无遄归念，况乃此辈类。我心重贤劳，所思在王事。造物岂偏顾，悉愿委以遂。寒暑尚有差，神明苦难是。
五虎门
作者：李士瞻
朝代：元

西游昔上三潴峡，今见南荒五虎门。势接天关并地轴，气吞雌伏与雄蹲。八闽津要难耽视，百粤山河总大藩。千载卧龙今复起，只凭三顾靖中原。
伯荚右辖饯予于长乐云门港因其念母赠之以诗
作者：李士瞻
朝代：元

母子相依四十秋，母年八十子恒忧。劬劳未报当生别，罔极逾深重自尤。㓨血写经天亦痛，衔哀陈陛孰为谋。君王若问臣消息，瘴海蛮烟日夜浮。
伯荚右辖饯予于长乐云门港因其念母赠之以诗
作者：李士瞻
朝代：元
体裁：七言律诗

母子相依四十秋，母年八十子恒忧。劬劳未报当生别，罔极逾深重自尤。刺血写经天亦痛，衔哀陈陛孰为谋。君王若问臣消息，瘴海蛮烟日夜浮。
再和贡先生韵
作者：李士瞻
朝代：元

自是闽荒易得春，鸟啼花落惜佳辰。三山灯火星连簇，千尺游丝晚挂尘。南海珊瑚将北阙，东家蝴蝶过西邻。太平好伴还乡去，儿有平安报老亲。
前过台州代州人董生安车秀才而作石桥州之所有胜迹也
作者：李士瞻
朝代：元

天台山水妙南州，是我垂髫旧所游。乱后久拚门户改，别时只为稻粱谋。石桥雨没苔纹滑，宰木风高鸟雀愁。欲上矶头聊问讯，片帆飞过不知收。
十一月初二日发楚门
作者：李士瞻
朝代：元

疾风西北来，解舟楚门湾。开襟欲忘言，喜折两袖弯。朝辞戴氏子，暮见雁荡山。此山接天台，一见开我颜。苍松杂翠筱，宛似潇湘间。风潮催轻帆，不得听潺潺。亦有王事牵，二毛近成斑。幼读天台赋，常时愿跻攀。斯游诚至幸，欲往又复难。凡骨恨未蜕，何时脱笼樊。长啸谢云巅，晤言期后还。
十月十八日喜风顺而作
作者：李士瞻
朝代：元

心缄未上神先启，风马神舆瞬息回。似向蓝关逢驿使，直从阆苑去天台。潮宽新水毋烦算，路入阊州不用裁。金石相孚应未爽，会将功德报燕台。
吾观桔槔论
作者：李士瞻
朝代：元

吾观桔槔论，力鲜功倍钧。如何端木氏，乃见汲者嗔。哲王肇先基，辛苦贻子孙。圣人贵万全，小利曷足云。偭彼憸人徒，启此侥倖门。海艘岁万漕，便利毋与伦。至今百馀年，不复事讨论。遂使奸雄徒，窥测见本根。炎方多长蛇，时效猛虎蹲。兵交十年来，气运固有因。圣人尚包荒，政令务因循。乃知尧舜理，乾纲是宽仁。昔尝赋车攻，会同如星奔。仰观千载前，谁能继先尘。嵩灵诞嘉祥，降此甫与申。方叔及召虎，圣人周宣君。中兴眉睫间，河岳亦精神。我皇以武姿，哀痛怛下陈。茂哉垂九叶，度建万国春。窜伏恐已逸，安能睹乾坤。执笔等太史，磨崖勒雄文。
和贡先生韵时同尚书祭亡友李仲容也
作者：李士瞻
朝代：元

故友坟前草不春，高风台上聚星辰。翰林小记如冠冕，閤老遗书绝后尘。自愧不才难接武，多君高谊许为邻。会须相伴朝京阙，更有秦郎最可亲。
坏舵歌
作者：李士瞻
朝代：元

南溟之鱼头尾黑，身长竟船头似铁。浮游偃蹇气欲吞，斜日昏冥映鬐鬣。喣沫成烟浪花起，逐我船头趁船尾。恐是昔年未死之蠥龙，一经谴斥偕厉鬼。舟中健儿眼尽白，弯弓拟之三复止。明日疾飙驱长云，巨帆高张万马奔。舟卒思家穷力使，瞬息千里若不闻。捩舵逆指冲怒涛，歘如生马当春骄。又如惊段且上干云霄，万里一息非为遥。须臾有声如裂帛，三百馀人同失色。铁梨之木世莫比，今作舵根为水啮。是木之产非雷同，来自桂林日本东。当时不惜千金置，便欲云仍传勿替。箕裘相绍近百年，甑已堕矣奚容言。眼前生死尚未保，惟有号泣呼苍天。苍天高高若不闻，稽颡齐念天妃神。我知天命固有定，以诚感神岂无因。少时风驯浪亦止，以舵易舵得不死。我今幸尔同更生，开辟以来无此比。女娲氏，天妃神，补天护国相等伦。世代虽异功则均，我皇开国同乾坤。一年四百万斛运，麾叱雷电役五丁，片艘粒米皆风汛。财成本是神之功，直与天地传无穷。愧无如椽五色笔，磨崖刻颂惊愚蒙。
奉同二次来韵并寄闽省谒诸幕谒闽王庙之作通呈景容郎中伯益侍郎秘监先生同发一笑
作者：李士瞻
朝代：元

重叨天遣八年馀，又辱分符不暂居。那有古人秦御史，岂无先辈贡尚书。文章官样谁将并，气节天然我未如。归到朝廷当下问，定从江海诏安车。
始余发京师时已闻河南平章公克复济南渠魁就擒计益都之寇可不烦馀力而下矣夫大将系国家安危行当慎重为宗社计舟中有怀援笔为赋是又不能不留情也大将名察罕特穆尔字廷瑞云
作者：李士瞻
朝代：元

久闻大将下山东，一战名成破竹中。调度敢烦廊庙计，畴咨仍藉相臣功。宣光接武扬先烈，方虎联勋振古风。宗社有灵须慎重，毋劳亲手定雌雄。
宴道山亭复风雨有感作
作者：李士瞻
朝代：元

闽川又复过清明，花信风牵倍感情。四海再逢虞舜日，三年两驻越王城。春光寂寂啼山鸟，云影悠悠拂羽旌。可是东君不相下，狂飙吹雨溅银争。
寄贡泰父先生解纷诗书扇
作者：李士瞻
朝代：元

霸业争驱孰后先，葵丘一会更无前。如今谁是排纷者，那有先生似仲连。
将发楚门
作者：李士瞻
朝代：元

使臣当何如，所司在周询。哲王重观察，民情苦难伸。我从天上来，乘桴赴南闽。舣舟楚门岸，奄忽踰一旬。此邦俯要冲，道路当海滨。民力困兼并，徵求尽鸡豚。浙东惟七州，地狭民亦贫。所凭舟楫利，生理恒艰辛。视之等菹醢，雄吞竟何人。我于十日来，有耳不愿闻。尽从方门至，使者如鱼鳞。舟车日旁午，钧符星流奔。故令恶少徒，什伍恒成群。白昼肆攘敚，渔猎据通津。凶燄嘘可炙，人命同轻尘。内君命尤严，所在毋敢论。昔有五侯宅，今有五府门。五府皆贵公，拟迹王侯邻。纡朱曳组绶，富及子与孙。圣恩与鸿濛，无物与比伦。乃复为五虎，啮人如膻荤。五侯昔何如，诛夷到荄根。以今鉴往者，伤哉竟难陈。
怀吕伯益
作者：李士瞻
朝代：元

谁着麻衣过七闽，秋曹老子念先亲。登舟但抱终天恨，到海方知未了身。世乱备经千百痛，慈颜不见十三春。白头扶杖衡庐下，徙倚风前泪满巾。
怀张自南
作者：李士瞻
朝代：元

每当同拜仍同事，何独君今使秣陵。寇折底烦韩吏部，作书那数李阳冰。新诗我谓参军比，短貌人呼主簿朋。试看明年降虏策，定期六月见南鹏。
怀彻尔托里
作者：李士瞻
朝代：元

同日除书下九天，可堪同事更同肩。延春阁底谋初画，海子桥头辔每联。酒戒饱闻微醉后，言箴犹在别时边。细思忠告如君少，沧海平安几日传。
怀赵虚舟
作者：李士瞻
朝代：元

夙昔闻名未识君，识君才得两三旬。一时同拜叨前列，此日追陪愧后尘。款款谋猷臻事变，雍雍言笑见情真。明年樯舰浮杯簇，方信韩郎是伟人。
抵楚门即船主戴廷芳廷玉家也
作者：李士瞻
朝代：元

楚门山色散烟霞，人到江南识永嘉。半陇石田都种麦，一冬园树尚开花。海天日暖鱼堪钓，潮浦船回酒可赊。傍水人家无十室，九凭舟楫作生涯。船泊江潮是异乡，戴郎家住楚门傍。寄来青柿犹存蒂，摘得黄柑尽带霜。竹坞人家茅屋小，石矶渔艇钓丝长。可怜扰扰风尘际，谁识桃源有洞房。
抵楚门即船主戴廷芳廷玉家也·其一
作者：李士瞻
朝代：元

楚门山色散烟霞，人到江南识永嘉。半陇石田都种麦，一冬园树尚开花。海天日暖鱼堪钓，潮浦船回酒可赊。傍水人家无十室，九凭舟楫作生涯。
抵楚门即船主戴廷芳廷玉家也·其二
作者：李士瞻
朝代：元

船泊江潮是异乡，戴郎家住楚门傍。寄来青柿犹存蒂，摘得黄柑尽带霜。竹坞人家茅屋小，石矶渔艇钓丝长。可怜扰扰风尘际，谁识桃源有洞房。
春日陪宴道山亭口占
作者：李士瞻
朝代：元

二月春明花乍残，道山亭上翠如鬟。天开图画峰攒戟，地接蓬莱雪满关。双凤巢云朝贝阙，六鳌驾海出人寰。薇垣官从多时彦，听取山人半日閒。
松林午憩
作者：李士瞻
朝代：元

松林坐久午风清，溪水潺潺树有声。何处小舟撑柳外，来迎潮落去潮生。
柬秦景容郎中昨晚阅高文诵之亹亹不倦沈著类子厚而不失之晦痛快似退之而不失之浮恢恢乎与韩逼真而于柳有所不屑也予识景容十五年颇谓相知今殆不如远矣敛衽再三赋诗为谢
作者：李士瞻
朝代：元

锦鞋裁来五色丝，千方制就欲谁衣。自惭输与天孙巧，凡女从今不下机。
楚门述怀
作者：李士瞻
朝代：元

我昔放船日，乃在孟冬初。此时风寒竞，雨雪纷载涂。是行死生别，妻子不得俱。江南地偏下，况复在海隅。严冬如初秋，天气恒多殊。草木未摇落，布褐被体肤。网工此邦人，室家念居诸。系舟楚门湾，一住十日馀。我心如锋攒，从行念踟蹰。虽沐主家顾，志愿良未舒。情虽公私牵，轻重亦异趋。君家素忠义，所望同吾徒。王程已愆期，日夜畏简书。苟重君父忧，内省还何如。愿君竟兹意，早发勿趑趄。
次古山下时儒学提举陈景忠来迓也
作者：李士瞻
朝代：元

不见溪头荔子丹，尚馀碧叶满空山。水流百折成巴峡，山列围屏拥画阑。粳稻满田冬不刈，渔翁举钓晚犹安。闽州自古多无恙，不许痴儿睥睨看。
次楚门闻福州六月之变就简倪仲凯郎中不候而去
作者：李士瞻
朝代：元

误闻消息心如灼，归兴那能候我来。不是尚书船到晚，却缘员外别初回。闽州烽火人犹记，回纥刀牌孰总裁。最恨当时谋未审，至今遗祸使人哀。
正月
作者：李士瞻
朝代：元

闽荒正月似初秋，终夜闻雷耳畔游。睡觉浑如到家日，欲从庭下认牵牛。
渡口
作者：李士瞻
朝代：元

海淀风轻晚待潮，首绵车响客心摇。人家住近青松渡，小女当檐弄阿娇。孤鹜飞来数点青，映山红叶笑相迎。青裙赤脚谁家妇，阔背牙梳也自荣。
渡口·其一
作者：李士瞻
朝代：元

海淀风轻晚待潮，首绵车响客心摇。人家住近青松渡，小女当檐弄阿娇。
渡口·其二
作者：李士瞻
朝代：元

孤鹜飞来数点青，映山红叶笑相迎。青裙赤脚谁家妇，阔背牙梳也自荣。
游云门寺
作者：李士瞻
朝代：元

洋屿江头云门寺，夤缘石磴上青天。郑家祠堂如一日，梵王宫殿经千年。鲸音发响啸山鬼，荔子磨丹供别筵。政恐苍生渴霖雨，漫将诗句破蛮烟。
甲午岁以公差过江陵之右有访故人田典簿仲玉
作者：李士瞻
朝代：元

自昔乘閒访博闻，书楼钟鼓彻彤云。天吴紫凤耽成癖，翠柏苍松喜欲群。有酒便须呼阮籍，浴兰还拟见湘君。椒宫罢直归来晚，刻烛题诗到夜分。
甲午岁题江汉王粲楼和达实密雅苏韵
作者：李士瞻
朝代：元
体裁：七言律诗

大江西下思漫漫，憔悴王郎旧倚栏。貔虎昼嗥沙草白，辘轳夜转井梧寒。帛书喜托云中雁，锦字羞题梦里鸾。魏国山河刘社稷，可怜无地望长安。
甲午岁题江汉王粲楼和达实密雅苏韵
作者：李士瞻
朝代：元

大江西下思漫漫，憔悴王郎旧倚栏。貔虎昼嘷沙草白，辘轳夜转井梧寒。帛书喜托云中雁，锦字羞题梦里鸾。魏国山河刘社稷，可怜无地望长安。
简秦景容郎中昨日承歌谈笑适诗酒相忘有放浪形骸之意以谓到闽以来无此一乐但伤足下以特达之材㙳坷仕路走也辱为知己之游不能拔而出之此安足为故人耶诗以志怀聊伸雅叹
作者：李士瞻
朝代：元

海峤相逢情更亲，共看白首惜青春。君心寂寞怜知己，我日凄凉念故人。谈笑总能推两晋，论文还许似先秦。生平自谓同心膂，争及当时管鲍邻。
纪事
作者：李士瞻
朝代：元

风送轻帆浪送船，神游万里水中天。鱼龙吹雨三更后，星月怜人午夜前。梦涉关山犹惴惴，起看烟水尚绵绵。贤劳讵敢言王事，虎穴频探已数年。
纪见
作者：李士瞻
朝代：元

榕树根垂荔叶齐，绕檐宿雾绿初迷。鹧鸪啼彻山头雨，午梦醒时日正西。
翟甥以诗见呈情意甚至但辞不足以发之老夫漫为改定以成其爱慕之志
作者：李士瞻
朝代：元

我有渭阳思，随之使南陲。当兹风涛中，或受霜露欺。鬓发近衰老，朝夕谁与宜。吾生自弱龄，巳有怙恃悲。傍无期功亲，赖有舅氏依。孤苦无与比，况负驽钝姿。过庭日谆谆，令我学书诗。书诗弗终业，猖狂走东西。值此年岁艰，所愿良多违。晨昏每深省，但觉惨以悽。有弟天一方，生死未易期。岁月各以逝，徒生竟何为。舅恩等劬劳，形影恒吊之。何时遂荣名，报此三春晖。
胄监群英雅集为相特穆尔君寿题
作者：李士瞻
朝代：元

凤麟龙虎萃成均，雨露菁莪总化钧。天上衣冠星错落，眼前文物玉嶙峋。力扶宗社谁将任，手握经纶我敢论。南服海天才一角，行期引领拜枫宸。
至正辛丑诏加福建国王为□□□□本省官属以正月初九为王诞日谒庙称贺走叨先行展敬礼道中欣逢仪仗之过马上有作戏呈幕府诸公
作者：李士瞻
朝代：元

绿发红颜众省郎，漫随官长谒闽王。褐荼罗伞驺前导，皮刺绳床仗后将。举奠杯摇红蜡炬，捧宣人出紫泥香。低头再拜齐称贺，回首熙熙乐未央。
舟中听雨
作者：李士瞻
朝代：元

雁荡山前船夜湾，雨声篷外响潺潺。半生萍梗何时定，万里冥鸿与梦还。南海有珠输上国，江东无警报杉关。五更赋看潮生后，睹见祥风起舵间。
责风伯
作者：李士瞻
朝代：元

吾闻六卿之官天子吏，天之四时同一揆。天上五命各有司，一或干之比僣拟。孟冬初来将两旬，玄冥行天祝融死。日张土囊公怒号，风伯为朋海若曹。人言南风多不竞，是何于我相炰炰。排山之浪如银阙，打我船头行不得。鹢首惊飞莫敢前，鸱夷鼓吻常啧啧。船头呻吟船尾病，此去东夷垂欲近。未闻今日薪水贵如金，当年五百童男一去无音信。一时闻者皆快然，便欲骑鲸飞上天。但恐尔辈是凡骨，天高路远难攀缘。天子命我使国土，职方禹贡尤修阻。尔闻天子遣使来，神胡为乎弗相与。使者观风古有命，未闻遍到天之涯。是行恐是上帝意，欲令八荒四海知属天王家。昨宵梦睹玉皇敕，下檄五丁追退鹢。即今天子圣且仁，尔为风伯何不为臣敢为逆。北阴之府是酆都，不比人间官府但模糊。尽将厉鬼磔裂为万块，虽有口耳空揶揄。尚书有云不逢上帝怒汝，若有常送使者到闽去。去天万里闽最遥，闽人日望使者轺。尔其钦承厥命勿有替我将，领子明年俱来朝，慎莫效尤国鸱枭。
赠南台察院椽修敬宗管叔坚还台
作者：李士瞻
朝代：元
体裁：诗

东风吹雨春冥冥，荔子花残梅子青。
游丝千尺遍江浒，愁挂离人留不住。
三山中有神仙宅，玉树亭亭照颜色。
去年相逢眼未知，今日相看重离别。
修郎修郎多汝贤，曾陪骢马骖后先。
气岸巉巉隔秋水，皎如宝镜悬青天。
穾窍洞射幽隐辟，毫末悉露生光妍。
骏如天马行长空，夭矫弗与凡骨同。
快如俊鹘下旷野，搏击狡兔追莽风。
近时上书于主将，意气横出冲晴虹。
黄金台前马价高，旧时属椽俱英豪。
如公脱落定应少，我有真眼过方皋。
邂逅天涯即倾倒，北方之人信然好。
红颜绿发当妙年，颀而长兮富文藻。
明月之扇子所遗，上有名字谁其题。
似欲南薰送北客，赠之寄尔长相思。
故人新峨獬豸冠，神完气固方大观。
神仙中人托为侣，彩鹢西去何翩翩。
我今赠子青云裾，旋当与子催荐书。
中台选曹定虚左，不负堂堂八尺躯。
赠南台察院椽修敬宗管叔坚还台
作者：李士瞻
朝代：元

东风吹雨春冥冥，荔子花残梅子青。游丝千尺遍江浒，愁挂离人留不住。三山中有神仙宅，玉树亭亭照颜色。去年相逢眼未知，今日相看重离别。脩郎修郎多汝贤，曾陪骢马骖后先。气岸巉巉隔秋水，皎如宝镜悬青天。穾窍洞射幽隐辟，毫末悉露生光妍。骏如天马行长空，夭矫弗与凡骨同。快如俊鹘下旷野，搏击狡兔追莽风。近时上书于主将，意气横出冲晴虹。黄金台前马价高，旧时属椽俱英豪。如公脱落定应少，我有真眼过方皋。邂逅天涯即倾倒，北方之人信然好。红颜绿发当妙年，颀而长兮富文藻。明月之扇子所遗，上有名字谁其题。似欲南薰送北客，赠之寄尔长相思。故人新峨獬豸冠，神完气固方大观。神仙中人托为侣，彩鹢西去何翩翩。我今赠子青云裾，旋当与子催荐书。中台选曹定虚左，不负堂堂八尺躯。
赠戴氏诗
作者：李士瞻
朝代：元

永嘉名郡多名族，孝义忠贞戴氏家。曾向辕门干上将，甘从虎穴试磨牙。兰孙比玉香凝砌，棣萼联辉树有华。意气每逢天上使，年年来此憩星槎。
赠江西宪从事叶彦周
作者：李士瞻
朝代：元

藁生抱牍来相谒，珠玉煇煌满卷中。乌府风清飘玉树，绣衣春煖试青骢。驰声江右催鸾檄，奏最燕台醉鸟酮。君有华居容我惜，伤情无柰叹飞蓬。
赠贡泰甫先生牙笏诗
作者：李士瞻
朝代：元

象简霜凝重，苍髯雪色新。转输劳算用，报答费经纶。扶病朝明主，临轩问老臣。此时江海上，人已厌风尘。
走也衔命而来舣舟永嘉之楚门盖居人戴氏里也一日邀致于所居之村曰竹冈杯酒留连伯仲联侍居周匝佳山水环绕于其间间尝游目登眺一时清远之思崭然眉睫昔谢太傅好游东山未为无谓也顾余何人拟迹宰相不能不愧耳幸以诗人常谈见恕是所望也
作者：李士瞻
朝代：元

雁荡山东是竹冈，林泉清赏胜沧浪。人家散处通潮浦，鸡犬成村自雁行。无数小舟湾柳外，映山红树绕溪傍。主人惠我游山屐，谢傅情浓乐未央。
过浯州寄同年董节判硕通
作者：李士瞻
朝代：元

大科贤士浯州判，素节清风满画川。款段总随沙草瘦，甘棠只许后人传。往时同忝三场约，为子今留万里船。但使姓名通帐下，敢劳骑马到江边。
过雁荡山东行程一舍许名历澳岛无风而雨气蒸如暑眠不帖席留此三日不得行时盖十一月初也
作者：李士瞻
朝代：元

百粤居炎荒，远在扬州域。气蒸恒无风，三冬如六月。地卑云雾饶，海阔天常湿。积阴久不舒，微雨纷更集。日为王事牵，中心疚如灼。夜瞻北辰高，势远不易即。安得如飞鸿，那能暂停息。
送泰甫贡先生还朝便先往浙东访妻子
作者：李士瞻
朝代：元

圣主中兴忆旧臣，白头自分老无闻。伤心转在朝天日，经乱维存报主身。去国十年浑似梦，到家一饭忍忘君。太平政尔烦经济，宣室非干问鬼神。风雨潇潇鸡乱呼，使君无奈赋归欤。草玄易觅扬雄宅，到寺难求太史书。白发词臣还秘省，紫苞威凤耀云裾。会看同住京华日，退食时时一起予。
送泰甫贡先生还朝便先往浙东访妻子·其一
作者：李士瞻
朝代：元

圣主中兴忆旧臣，白头自分老无闻。伤心转在朝天日，经乱维存报主身。去国十年浑似梦，到家一饭忍忘君。太平政尔烦经济，宣室非干问鬼神。
送泰甫贡先生还朝便先往浙东访妻子·其二
作者：李士瞻
朝代：元

风雨潇潇鸡乱呼，使君无奈赋归欤。草玄易觅扬雄宅，到寺难求太史书。白发词臣还秘省，紫苞威凤耀云裾。会看同住京华日，退食时时一起予。
醉题歌扇
作者：李士瞻
朝代：元

珠玉相辉照席珍，一时倾写任天真。云间骏骨行千里，宇内才名有几人。寰海鱼龙须变化，菁莪雨露尽陶钧。小园池馆都堪乐，句健人豪酒亦醇。陆有嘉羞水有珍，相忘聊复遂吾真。开樽论议超凡壤，举目关河尽远人。力可万牛支九鼎，谁能一线引千钧。谫才自愧无分补，赖有丹衷似酒醇。
醉题歌扇·其一
作者：李士瞻
朝代：元

珠玉相辉照席珍，一时倾写任天真。云间骏骨行千里，宇内才名有几人。寰海鱼龙须变化，菁莪雨露尽陶钧。小园池馆都堪乐，句健人豪酒亦醇。
醉题歌扇·其二
作者：李士瞻
朝代：元

陆有嘉羞水有珍，相忘聊复遂吾真。开樽论议超凡壤，举目关河尽远人。力可万牛支九鼎，谁能一线引千钧。谫才自愧无分补，赖有丹衷似酒醇。
题不系舟渔者卷
作者：李士瞻
朝代：元

舟惟不系任浮游，之子衷心适与侔。一身不近龙蛇穴，万虑无如烟水谋。那待月明才举网，只须风定便行舟。□□□□□□□，□□□□□□□。
题临川曾仲衍手卷时仲衍授永嘉之平阳州同知有旨命赍御酒宣慰本州周宗道佥院贡米入京卷有危太朴参政所书虞学士邵庵送行序并诗三首走亦不揆效颦于左兼简君道使君
作者：李士瞻
朝代：元

海角相逢如未识，三山听诏见崚嶒。大参书法追王献，学士诗章似杜陵。棣萼春明华艳艳，芙蓉秋水玉承承。故朝丞相多英裔，只有临川世姓曾。九重选使劳将军，多羡将军类古人。报国只知君父重，与民还似弟兄亲。中流砥柱颓波障，旧蜡黄封御赐新。君到平阳烦问讯，鱼缄曾寄浙江鳞。明府庭前花数本，汀兰岸芷迭芬芳。山茶雨过红妆净，茉莉风牵粉趐香。隔户蜻蜓空寂寂，绕栏蝴蝶故忙忙。相逢尽道东风好，一线何曾到晚郎。
题临川曾仲衍手卷时仲衍授永嘉之平阳州同知有旨命赍御酒宣慰本州周宗道佥院贡米入京卷有危太朴参政所书虞学士邵庵送行序并诗三首走亦不揆效颦于左兼简君道使君 其三 问李则平宪副乞花
作者：李士瞻
朝代：元

明府庭前花数本，汀兰岸芷迭芬芳。山茶雨过红妆净，茉莉风牵粉趐香。隔户蜻蜓空寂寂，绕栏蝴蝶故忙忙。相逢尽道东风好，一线何曾到晚郎。
题临川曾仲衍手卷时仲衍授永嘉之平阳州同知有旨命赍御酒宣慰本州周宗道佥院贡米入京卷有危太朴参政所书虞学士邵庵送行序并诗三首走亦不揆效颦于左兼简君道使君·其一
作者：李士瞻
朝代：元

海角相逢如未识，三山听诏见崚嶒。大参书法追王献，学士诗章似杜陵。棣萼春明华艳艳，芙蓉秋水玉承承。故朝丞相多英裔，只有临川世姓曾。
题临川曾仲衍手卷时仲衍授永嘉之平阳州同知有旨命赍御酒宣慰本州周宗道佥院贡米入京卷有危太朴参政所书虞学士邵庵送行序并诗三首走亦不揆效颦于左兼简君道使君·其二
作者：李士瞻
朝代：元

九重选使劳将军，多羡将军类古人。报国只知君父重，与民还似弟兄亲。中流砥柱颓波障，旧蜡黄封御赐新。君到平阳烦问讯，鱼缄曾寄浙江鳞。
题仙人磐石吹箫图
作者：李士瞻
朝代：元

长松树底坐吹箫，疑是仙人王子乔。白露未漙凉月上，秋风初弄羽衣飘。山灵报罢云朝散，海鹤啼时龙夜朝。便欲乘鸾觐天上，翩翩孤影属清标。
题刘中守佥宪为闽海宪史马谦叔赋二首
作者：李士瞻
朝代：元

经年不见刘郎画，山色溪光共可人。底事往来沧海客，钓舟容易许相亲。远山迢递近山高，茅屋溪声阅涧毛。江浦潮来帆正疾，日边归客顿相遭。
题刘中守佥宪为闽海宪史马谦叔赋二首·其一
作者：李士瞻
朝代：元

经年不见刘郎画，山色溪光共可人。底事往来沧海客，钓舟容易许相亲。
题刘中守佥宪为闽海宪史马谦叔赋二首·其二
作者：李士瞻
朝代：元

远山迢递近山高，茅屋溪声阅涧毛。江浦潮来帆正疾，日边归客顿相遭。
题刘中守小景
作者：李士瞻
朝代：元

雨后看山更爱山，结茅临水阅人寰。交谈终日频伤往，留客烹泉不许还。凉月满空邀鹤住，绿阴绕舍听猿閒。道人又有休官意，每忆秋风放白鹇。
题员外柏君寿字卷
作者：李士瞻
朝代：元

柏生禀元化，托地临广阿。下有百尺根，上有千丈萝。虬枝刷风雨，蓊葱涨云波。不受霜雪欺，劲节森有那。郁然梁栋器，明堂起嵯峨。匠氏苟见用，之死矢靡他。谅彼君子徒，小大同一科。丈夫贵晚掺，百瑶如云和。贞心倘不改，夭寿当奈何。
题平阳彭氏云松亭
作者：李士瞻
朝代：元

彭孝子，情何悲，中心一念人谁知。白日思亲中夜随，梦中犹欲笞其儿。儿啼不胜亲抱之，遽尔一见寻别离，觉后但觉心歔欷。心歔欷，亦何有，朝见鹏山之云自往来，暮见梅原之松郁巍巍。从问尔，山中云，恐亲心所怡。又复尔，云中松，恐是吾亲手自移。今虽不见吾亲颜色，幸得睹此为我永慕之容媒。松常青青云楚楚，云不能言兮松不能语。彭孝子，有衣弗君著，有杯弗君举。见君之容，闻君之音心已苦。相游亭上暮即归，归来惟有睡与痴。彭孝子，忠心一念人谁知。
题成趣轩
作者：李士瞻
朝代：元

小小蔬园半亩畦，涉能成趣路成蹊。呼儿灌溉汲石井，留客待烹啼竹鸡。子荆居室称苟美，管宁锄金恒不迷。华构相承期勿坠，今人应与古人齐。
题晓意图
作者：李士瞻
朝代：元

三星欲落不落际，流水野桥人度迟。雁影远含秋影薄，山光争似曙光奇。荒郊犬吠人家僻，近坞烟炊笋蕨宜。欲扫柴门迎晓日，偶逢花下有朝葵。
题榴橘联芳图
作者：李士瞻
朝代：元

石榴枝上橘来栖，佳气熏春草树知。两瑞联芳须未艾，双岐并秀偶相宜。实垂玳瑁筵初秩，果荐黄金品更奇。兰玉胥承亲尚健，定知有喜集门楣。
题江西老人李颐齐手卷
作者：李士瞻
朝代：元

闽海相逢一老翁，布袍蓝缕鬓毛蓬。问渠何事萧条甚，似尔从前寂寞穷。酒后尚能称草圣，愁来只用指书空。如今江右犹烽火，未许平安附便鸿。
题秀才鲁环元瑞北门小隐
作者：李士瞻
朝代：元

欲向山中学草玄，北门小径曲通泉。读书镫晃乌啼夜，把钓船开月满天。行酒赋诗来好客，据鞍敲竹引游鞭。谁能一伴幽人宿，日鼓南风听五弦。
题米元晖山水为贾仙院判作
作者：李士瞻
朝代：元

云树苍苍路渺然，紫烟绿雾障晴川。风间理钓沧江上，日莫移舟野水边。林外有山常近枕，涧前无窦独成眠。生平此愿行将遂，便拟烦君借一廛。
题连江曾氏墓志
作者：李士瞻
朝代：元

夔山原下半山坟，共说曾家子又孙。海徼衣冠仍见古，荒郊邹鲁自成村。秘书文字连城重，此日羹墙万感存。我欲题诗遗不朽，锦囊收拾去朝元。
题郑彦昭郎中为漙泉所作梅竹
作者：李士瞻
朝代：元

山中人，写梅竹，琅玕清瘦花如玉。幕中坐客多才华，镇日挥毫寄幽独。窗间月底忽相逢，纸帐香飘云满屋。
题郑静思小像
作者：李士瞻
朝代：元

月明山静海无尘，鹤氅翩跹玉一痕。却记别时春已暮，落花都付富家村。
题郑静思庄谷叟卷
作者：李士瞻
朝代：元

最爱南华一老仙，漆园为吏几何年。人从谷叟庄头觅，榻向南州去后悬。物外静观惟我得，世间尘鞅欲谁牵。相逢莫赋商岩曲，山雨冲寒好放船。
题郑静思松琴得趣图
作者：李士瞻
朝代：元

郑静思，冰霜姿，松琴得趣知者稀。台端道隐酷相爱，大书不一特畀之。悬崖之松怪若画，风雷为长虬龙枝。盘错屈铁刷霄汉，回旋造化通天机。泠泠清响孰与调，幢幢翠葆相参差。有时山人坐其下，静听但觉宫商随。夜半起看河汉落，虎豹俛首蛟鼍痴。黄钟太音世何有，万古惟许庖牺知。虞姚作五弦，南薰鼓雍熙。巍巍之德配天地，垂裳端拱成无为。伯牙是何人，尚俱不得钟子期。乃知物理自有无言之至妙，追作矫饰真成非。郑静思，人汝奇。当今圣人是尧舜，臣下况复多皋夔。君臣相择各有以，得趣政在弦声遗。致身忠义苦未早，人不汝念君其思。古来贤达贱苟且，出处幸勿负此清明时。
题集贤都事石林
作者：李士瞻
朝代：元

琪树亭亭广万章，屹无枝叶蔽严霜。相逢请看中流柱，未必崚层似尔长。谁为明堂作栋梁，石林屹立并云长。会从白玉楼中见，杞梓何能与雁行。
题集贤都事石林·其一
作者：李士瞻
朝代：元

琪树亭亭广万章，屹无枝叶蔽严霜。相逢请看中流柱，未必崚层似尔长。
题集贤都事石林·其二
作者：李士瞻
朝代：元

谁为明堂作栋梁，石林屹立并云长。会从白玉楼中见，杞梓何能与雁行。
题马生溪山小景
作者：李士瞻
朝代：元

马生遗我溪山景，我笑从前好卜居。地僻结茅依涧宿，水深移棹隔溪渔。月满船头春载酒，香生竹里夜分蔬。室中切莫悲婺妇，横笛于今怨有馀。
题黄山郑潜彦昭练溪渔隐
作者：李士瞻
朝代：元

黄山山下练溪肥，水荐溪毛陆荐薇。白鱼供馔酒初熟，画舫移来人乍归。治家只是春蚤起，结屋更爱山重围。我欲过从访渔隐，时危常恨与心违。
黑水洋为风浪所飘见倭国界山船间虽有所赋成于一时苟简殊未工也阻风之暇复次所怀再书船之左
作者：李士瞻
朝代：元

极海风波不易模，孤臣去国逮天隅。东临倭子将非类，西脱秦山即异区。鵩鸟昔来凶已告，界山今遇死无殊。男儿许国诚何恨，只恐君王念未苏。
留题时思精舍
作者：李士行
朝代：元
体裁：古风

策马九峰道，行行如白阴。胜景不暇接，爽气袭衣襟。悠哉时思庵，写我千古心。修竹秉高节，流水响清音。日暮下山去，疏钟烟雾深。
月明和尚度柳翠·三煞
作者：李壽卿
朝代：元

來了你呵，黃鶯也懶更啼，金蟬也無處犧，來了你呵，再不見那綠陰深處把青驄系。來了你呵，再不見那舞春風楚宮別院纖腰細；來了你呵，再不見那綴曉露漢殿長門翠黛低；來了你呵，再不見那影蹁躚比張緒多嬌媚；來了你呵，再不見那助清涼陶令宅兩行斜映，增殺氣亞夫營萬縷低垂。（旦兒雲）師父，我柳翠將來的究竟，可是如何？（正末唱）。
月明和尚度柳翠·上小樓
作者：李壽卿
朝代：元

柳翠也，自從你點汙了素體，人將你多曾鑽刺。郎君每他今後無錢向你的手內，但沒權術，吃會拋擲。你若到三四五三六里，那其間早則妝么不得。柳翠也，好色的這把骨頭兒，你便休恁般寒碎。（雲）抬了者，抬了者。（旦兒雲）母親，將過氣球，來，我和師父踢一拋兒咱。（卜兒雲）下次小的每，將過氣球來者。（做取氣球科）（正末雲）柳翠，這個喚做甚麼？（旦兒雲）師父，這個喚做難當的。（正末雲）怎生喚做難當的？（旦兒雲）師父，這裡面有個表，這個為三添氣，郎君子弟要難當作耍呵，吹一口氣，添上些水潤這表，傾了那水，再吹一口氣，拴了這蔥管兒，便難當作耍。去了拋索兒，褪了那口氣，便難當作耍不的了也。（正末雲）假若有這口氣呵，（旦兒雲）便難當的。（正末雲）若無這口氣呵。（旦兒雲）便難當不的。（正末雲）若是無了這一口氣呵，原來便難當不的。柳翠也，你便是比並著這氣球。（旦兒雲）師父，這氣球怎生比並著柳翠？（正末雲）你聽，我也有一偈。（偈雲）地水與火風，包含無為公，一朝公去後，四大各西東。（唱）。
月明和尚度柳翠·中呂/粉蝶兒
作者：李壽卿
朝代：元

投至我度脫的你心回，我著你做師姑大剛來有一個主意，常言道柳絮不沾泥。（帶雲）柳翠，你跟將我來呵，（唱）不強如萬人攀，千人折，我則怕損動了你這春風和氣。蓋因是暮景相催，催的你這瘦伶仃可便翠腰無力。
月明和尚度柳翠·么篇
作者：李壽卿
朝代：元

早不見攤子香飄八月風。（行者雲）八月風臘月雪，凍的要不的。（正末雲）你休笑我。（唱）這的是蟾影光磨百鍊銅，這月曾照興廢古今同，你則看那北邙山的故冢。（行者雲）你這個和尚，則要吃酒吃肉，真是濫僧。（正末雲）誰是真僧。誰是濫僧？（行者雲）我是真僧，你是濫僧。（正末雲）誰是真僧，誰是濫僧？（行者雲）你是真僧，我是濫僧，呸，可顛倒了。（正末雲）你和我爭甚麼人我，那楚家的陵丘，漢家的墓冢，都在那裡也呵，你試覷波。（唱）都一般瀟灑月明中。（下）。
月明和尚度柳翠·么篇
作者：李壽卿
朝代：元

郎君心閒時將你腳上踢，興闌也絡在網裡，端的個不見實心。但聽拋聲，盡是虛脾。有一日，臭皮囊褪了口元陽真氣。柳翠也，早閃下你這褪胞兒便死心塌地。
月明和尚度柳翠·乾荷葉
作者：李壽卿
朝代：元

你娘呵是個做活的，恨不的待斜飛，你娘呵則是倚仗著你個弟子猱兒勢，粘著處休熱相偎，逼綽了便是伶俐。我雙關二意說禪機。（卜兒雲）這和尚不知他說甚麼哩。（正末唱）老婆婆不解的我這其中意。
月明和尚度柳翠·二煞
作者：李壽卿
朝代：元

再不要長事驛使催，河橋贈別離。則被這月明照破風扶起，直著你九霄碧漢開青眼，煞強如千里紅塵鎖翠眉。度你的是蟾宮桂，你要大呵重登霸岸，要小呵索向隋堤。
月明和尚度柳翠·仙呂/賞花時
作者：李壽卿
朝代：元

這月明曾碾破銀河萬里空，這和尚僻擊響金陵半夜鍾，端的個洗碧落露濃。（行者雲）你這和尚，風張風勢，說謊調皮，沒些兒至誠的。（正末唱）也不是我脫空賣弄，（行者雲）正是個風魔和尚，挑著這個，不知是甚麼東西，恰似個燒餅的晃子。你家又不賣餅，要他怎的？不如打破了罷。（做打破科）（正末唱）呀、呀、呀，則一拳打破了廣寒宮。
月明和尚度柳翠·仙呂/點絳唇
作者：李壽卿
朝代：元

自從五派禪分，要知根本，西來信，則為這懵懂禪昏，我也曾扯住俺那達摩問。
月明和尚度柳翠·十二月
作者：李壽卿
朝代：元

這柳曾深籠著翡翠，這月曾冷浸著玻璃。這月曾清光皎皎，這柳檸翠色依依，則一棹風前浪底，咫尺是蓬島瑤池。
月明和尚度柳翠·南呂/一枝花
作者：李壽卿
朝代：元

我恰才離了曹溪一指前，又來到佛祖三更後。我則索分開臨濟曉，踏破他這葛藤秋。百般的救不出白骨荒丘，每日家則戀著花和酒。我今番兒度柳，我是個包含著天地風流，只要你肯信俺這波羅蜜咒。
月明和尚度柳翠·堯民歌
作者：李壽卿
朝代：元

柳也，渡你到微茫煙水畫橋西。（旦兒雲）師父，休撇了柳翠。（正末唱）柳翠也，我怎肯滿船空載月明歸？一波才動萬波隨，半載河東半載河西，誰也麼知？三番家度柳翠，去來波我與你同赴龍華會。
月明和尚度柳翠·寄生草
作者：李壽卿
朝代：元

早是這光陰速，更那堪歲月緊，現如今章臺怕到春光盡，則這霸陵又早秋霜近，直教楚腰傲殺東風困，有一朝花褪彩雲飛。（旦兒雲）我還不老哩。（正末雲）噤聲！（唱）那裡取四時柳色黃金嫩？（旦兒雲）師父，你休小覷我，我是那鎮陌第一人哩。（正末唱）。
月明和尚度柳翠·後庭花
作者：李壽卿
朝代：元

你道你是鎮柳陌第-人，（雲）你認的我麼？（旦兒雲）我不認得你，你可是誰？（正末雲）我是和尚中為頭的一個子弟。（旦兒雲）那個和尚做子弟來那？（正末雲）我說與你我那做子弟處。（唱）怎知我上花臺端的是第一尊。（旦兒雲）俺娘看承我，便是地長出菩提樹一般哩。（正末唱）你娘看承你似地長出菩提樹，（雲）你敢不是菩提樹，（旦兒雲）我是甚麼？（正末唱）哎，柳也我道來你則是天生來羅漢身。（旦兒雲）謎言謎語，知他說甚的！（正末唱）勸你呵我是勸著一個木頭人。哎，柳也你則戀著那錦營花陣。（雲）你早些兒跟的我出家去罷。（旦兒雲）我怎麼出的家？（正末唱）久以後你少不得這堝兒種下禍根。
月明和尚度柳翠·得勝令
作者：李壽卿
朝代：元

柳也，這不是大樹大陰涼，我則怕甘做了老孤樁柳也，早逢著玉殿驂鸞客，再休想那章臺走馬郎。度你到西方，飽看取明月清風況，世脫下皮囊，一任教黃鶯紫燕忙。
月明和尚度柳翠·感皇恩
作者：李壽卿
朝代：元

呀，則見他刀下難收，早嚇的汗雨交流，蕩了香魂，消了素魄，瞪了星眸。他用著春纖玉手，忙抹這粉頸油頭。（旦兒雲）這的是那裡？（正末唱）這的茶房裡，桌兒前。（旦兒雲）這早晚多早晚也？（正末唱）柳翠也，這早晚是午時候。
月明和尚度柳翠·掛玉鉤
作者：李壽卿
朝代：元

我則聽的檀板輕敲繞畫梁，將我這慧眼忙開放，卻原來一曲鶯聲囀綠楊，越引的魂飄蕩。這的是弟子歌，又不是猱兒唱，饒他便鐵石般怪心，也則索寸斷柔腸。
月明和尚度柳翠·採茶歌
作者：李壽卿
朝代：元

這的是劍光浮，那裡也鬼神愁。（帶雲）柳翠，你覷波。（唱）兀的不一輪明月在柳梢頭。枝葉相連百十口，則你那翠眉終日端的為誰愁？（旦兒雲）恰才分明的殺壞了我，卻又不曾死。我待道死來卻又生，待道生來卻又死。生死原來是幻情，幻情滅盡生死止。（正末雲）假若生死止在何處？速道，速道。（旦兒雲）師父，我答不的這一轉語。（正末雲）雲來雲去，虛空本淨。花開花謝，田地常存。（旦兒做拜科，雲）弟子早省悟了。這回和月常相守也。（正末唱）。
月明和尚度柳翠·梁州第七
作者：李壽卿
朝代：元

投至我度脫的一株翠柳，柳翠口來，少不的搜尋遍四大神州。你倚仗著枝疏葉嫩當時候，不肯道跨天邊綵鳳，只待要聽枝上鳴鳩。你可也鎖不住心猿意馬，卻罩定野鷺沙鷗。你則戀著他那一時間翠嫩青柔，怎不想久以後綠慘紅愁。（帶雲）柳也，你若肯跟我出家去呵，（唱）我著你再休戀那紅塵內赤力力虎鬥龍爭，碧天邊來往往烏飛兔走，柳翠崍，早思著綠陰中鬧簇簇燕侶鶯儔，酒樓，玉溝，跳出那月明圈，不落樵夫勾。比及個成材時架樑後，饒你便堅硬心腸似木頭，我只著你磨做骷髏。
月明和尚度柳翠·混江龍
作者：李壽卿
朝代：元

直待要削開混沌，月為精魄柳為魂。一任著紛紛白眼，管甚麼滾滾紅塵！恰才個袖拂清風臨九陌，又早是杖挑明月可便扣三門。則為我這半生花酒為檀信，其實的倦貪名利，因此上不斷您這腥葷。（雲）有人來問貧僧，如何是佛？我說：你說的便是。有人來問貧僧：如何是道？我道：你道的便是。（唱）。
月明和尚度柳翠·滿庭芳
作者：李壽卿
朝代：元

你早則輪迴也那繡衣，你和這衫兒永別，將背子道個安置。你且暫間波宮樣烏雲髻，毛角冠摩頂再休題。（雲）柳翌，你燒了這冠衫背子，有個比喻，（旦兒雲）師父。有甚麼比喻？（正末唱）也則是土葬了你那送子弟麻花孝衣，火燒了你那戰郎君的這鎧甲頭盔，這一場正合著俺邯參禪意。你今日個脫身利己，柳翠也，從今片早則去了你那蟲吉螂皮。（卜兒雲）孩兒也，你在家中住一夜去。（旦兒雲）師父，柳翠的母親要留柳翠家中住一夜。（正末雲）柳翠也．你休凡心動。你若凡心動呵，我便知道。我去也。（旦兒雲）師父，柳翠並不敢凡心動。（正末虛下）（旦兒雲）奶奶，員外在那裡？（卜兒雲）員外在這裡。員外，你出來。（牛員外上，雲）奶奶，大姐在那裡？（卜兒雲）孩兒，員外來了也。（牛員外雲）大姐，你為甚麼出了家？（旦兒雲）奶奶，你看著門。我和員外說一句話咱。（正末上，雲）柳翌也，開門來。（旦兒慌科，雲）師父來了也，我開開這門。師父家裡來。（做不見科，雲）那得那師父，元來是我的這耳熱，待我關上我這門，員外，則被你想殺我也。（正天唱）。
月明和尚度柳翠·煞尾
作者：李壽卿
朝代：元

待榮華則被這風雨把你來摧，強打掙又被這霜雪把你欺。（旦兒雲）師父，你將的我那裡去那？（正末唱）我引你到西天西我佛蓮池內。（旦兒雲）師父，那我佛蓮池內，怎用的我著？（正末唱）依舊的插你在南海南觀音淨瓶裡。（同下）。
月明和尚度柳翠·牧羊關
作者：李壽卿
朝代：元

你覷那牛頭鬼親行刃，他把的龍泉劍扯在手。（帶雲）柳翠，你若不是我呵，（唱）恰才這清風過，怎了你那六陽會首。你跟我去呵，我著你剩積些陰功；你不跟我去呵，早早定了些陽壽。你跟我去呵，我著你上明晃晃一條金橋路；你不跟我去呵，便索向翻滾滾千丈奈河流。恰才那脖項上可著那鋼刀挫。哎，柳翠也，抵多少樹葉兒便打破你這頭。（雲）且留人者。（閻神雲）早知聖僧來到，只合遠接，接待不著，勿令見罪。（正末雲）閻神，柳翠犯著何罪？（閻神雲）因柳翠觸汙著聖僧來。（正末雲）柳翠的罪過，饒的也饒不的？（閻神雲）柳翠的罪過，饒他不的。鬼力快下手者。疾，休推睡裡夢裡。（旦兒做驚醒科，雲）兀的不嚇殺我也。（正末唱）。
月明和尚度柳翠·耍孩兒
作者：李壽卿
朝代：元

畢罷了斜陽古道愁，如織。飽覷著碧天邊蟾光似水，冰輪碾破玉塵飛，早則不倚禪床皺定雙眉，柳也，你見了些朱門日日臨官道，你見了些流水年年繞釣磯。（旦兒雲）師父，我跟你去了，俺奶奶不思想殺我也。（正末唱）則你那桃花臉休洗揚花淚，斷不了你那章臺上霜風淅淅，渭城邊煙雨霏霏。（雲）柳翌，你來了呵，有幾般兒物類失所也。（旦兒雲）師父，是那幾般物類？你說我聽咱。（正末唱）。
月明和尚度柳翠·賺煞尾
作者：李壽卿
朝代：元

我本待要蟾宮內栽培的你活，哎，柳也你卻待向那牛員外上凋零盡。惹一番信手拈來斧痕。你則聽枝上流鶯和淚聞，直等的你那皮故成薪。你如今正青春，則伴著那暮雨朝雲、倚仗著客舍青青柳色新，我本待從根波至本，卻把那下梢來不問，哎，柳也，再休提你那永豐坊裡舊腰身。（下）。
月明和尚度柳翠·醉春風
作者：李壽卿
朝代：元

早是這日月似飛梭，光陰如逝水。你看那席前花影坐間移，想人生能有有几几？參透禪關，了達身命，出離塵世。
月明和尚度柳翠·金盞兒
作者：李壽卿
朝代：元

你道是花與月添神，我道是月與柳招魂。你戀著那清陰半畝香千陣。（旦兒雲）你看這世界，全是俺花柳妝點成的。（正末唱）你道是世間花柳本伶倫，一任你漫天琶柳絮，盡著你滿地落風塵，我則去萬花叢裡過，常是那一葉不沾身。
月明和尚度柳翠·隔尾
作者：李壽卿
朝代：元

你本戀著朝雲暮雨慵回首，卻被這明月清風纏殺你那頭，不肯將七碗盧仝耐心候。你解不過這趙州，省不得這悟頭。柳翠口來，你不向野塘內三眠，偏來渲房取宿。
月明和尚度柳翠·隔尾
作者：李壽卿
朝代：元

你道是月過十五也索還依舊，哎，柳也，誰似你飛盡香綿未肯休，直等的絮滿了官街，那其間有誰救？（旦兒雲）師父。長老尋你哩。（做走科）（正末雲）那裡去？你待要躲我那。（唱）哎，你個迷人的好是費手。（旦兒雲）師父，行者尋你哩。（做走科）（正末雲）那裡去？你又躲我那。（唱）我這個度人的好是纏頭。（旦兒雲）師父，我兩次三番躲不過你。（正末雲）你怎生躲的過我？（唱）誰著你惹一縷清風則在這背巷裡走。
月明和尚度柳翠·雁兒落
作者：李壽卿
朝代：元

你可便罷追陪百二行，年紀到三十上。何不去步瑤臺十二層，離苦海三千丈？。
月明和尚度柳翠·雙調/新水令
作者：李壽卿
朝代：元

趙州原不下禪床，空閒了散花方丈，法門老比丘，公案不尋常，撇下皮囊，有相是無相。
月明和尚度柳翠·駐馬聽
作者：李壽卿
朝代：元

一世飄揚，不離紅塵大道傍，受了半生魔障。則你這楊花端的為誰忙，織成新恨柳絲長，喚回午夢是那禪鐘響。柳翠也來合掌，（帶雲）若來遲了呵，（唱）腳跟上好打三千棒。
月明和尚度柳翠·鮑老兒
作者：李壽卿
朝代：元

若不是淡月朦朧使的見識，（雲）甚麼想殺我也牛員外？（唱）兀的不洩漏了春訊息。月轉回廊夢欲迷。可著我拔樹將根覓。柳翠也，只怕你春歸人老，花殘月缺，樹倒根摧。
月明和尚度柳翠·鴛鴦煞
作者：李壽卿
朝代：元

撇下這人相我相眾生相，出離了生況死況別離況。駕一片祥雲，放五色毫光，唱道是佛在四天，月臨上方，才得你一縷陰涼，和桂影長相向，伴著這寶蓋香幢，再不許春日遊人到來賞。（觀音雲）柳也，你聽者。（偈雲）出人寰脫離災障，拜辭了風流情況。三十年墮落塵緣，忙追遣月明和尚。再休題舞依依嫋娜輕盈，翠巍巍嬌柔模樣。畢罷了愛慾貪嗔，同共到靈山會上。（同下）。
月明和尚度柳翠·鵲踏枝
作者：李壽卿
朝代：元

你則合映著孤村，你卻待罩著荒墳。（旦兒雲）我這裡住如何？（正末雲）不爭你在這裡住呵。（唱）不甫能栽向東家，卻又早苫上西鄰。（旦兒雲）我那裡聽你那風言風語。（正末雲）你可怕那風雨裡那，（唱）你休那般絮紛紛似香綿亂滾，柳也，你又早這般安排下斷送行人。
月明和尚度柳翠·黃鐘尾
作者：李壽卿
朝代：元

你道是這回和月常相守，（帶雲）我為你走了兩番也。（唱）才賺的春風可便樹點頭。聚鶯朋，會燕友，蜂衙喧，蝶夢幽，囀黃鸝，鳴錦鳩，噪昏鴉，覆野鷗，嫋金絲，春水溝，拂紅裙，夜月樓，酒旗前，望竿後，風又狂，雨又驟，霜正嚴，雪正厚，霜來欺，月來救，我救的這月裡杪欏永長壽。（旦兒雲）師父，你如今帶我那裡去？（正末唱）我著你訪靈山會首。（旦兒雲）待我辭別那一班兒姊妹弟兄就跟的去。（正末唱）也不索別章臺的這故友。（旦兒雲）師父，為什麼不著我別去？（正末雲）你道我為甚麼不著你別去？（唱）我則怕你又折入情郎畫眉手。（同下）。
雙調·壽陽曲
作者：李壽卿
朝代：元

金刀利，錦鯉肥，更那堪玉蔥纖細。添得醋來風韻美，試嘗道甚生滋味！。
么篇
作者：李好古
朝代：元
体裁：曲

便休提瀰漫弱水三千丈。端的是锦模糊水国鱼邦。张生做望科云：我看这海有偌般宽阔。无边无岸。想是连着天的。好怕人也。正末唱：你道是白茫茫。如天样。越显得他宽洪海量。我劝你早准备帽儿光。
么篇
作者：李好古
朝代：元
体裁：曲

端的心聪。那更神工。悲若鸣鸿。切若寒蛩。娇比花容。雄似雷轰。真乃是消磨了閒愁万种。这秀才一事精。百事通。我蹑足潜踪。他换羽移宫。抵多少盼盼女词媚涪翁。似良宵一枕游仙梦。因此上偷窥方丈。非是我不守房栊。
仙吕点绛唇
作者：李好古
朝代：元
体裁：曲

海水汹汹。晚风微送。兼天涌。不辨西东。把凌波步轻那动。
倘秀才
作者：李好古
朝代：元
体裁：曲

这秀才不能勾花烛洞房。带云：好也啰。唱：却生扭做香水混堂。大海将来升斗量。秀才家能软款。会安详。怎做这般热忽喇的勾当。
八声甘州
作者：李好古
朝代：元

古扬州、壮丽压长淮，形胜绝东南。问竹西歌吹，蜀冈何许，杨柳＿＿。行乐谁家年少，两两更三三。知我江南客，走马来看。过却长亭烟树，云山点点，烟浪漫漫。料桐花飞尽，夜合绕阑干。倦绣闲庭昼永，望天涯、芳草忆征鞍。平安使，吴笺谩遣，欲寄愁难。
八声甘州·古扬州、壮丽压长淮
作者：李好古
朝代：元
体裁：词

古扬州、壮丽压长淮，形胜绝东南。问竹西歌吹，蜀冈何许，杨柳鬖鬖。行乐谁家年少，两两更三三。知我江南客，走马来看。过却长亭烟树，云山点点，烟浪漫漫。料桐花飞尽，夜合绕阑干。倦绣闲庭昼永，望天涯、芳草忆征鞍。平安使，吴笺谩遣，欲寄愁难。
八声甘州·壮东南、飞观切云高
作者：李好古
朝代：元
体裁：词

壮东南、飞观切云高，峻堞缭波长。
望蔽空楼橹，重关警柝，跨水飞梁。
百万貔貅夜筑，形胜隐金汤。
坐落诸蕃胆，扁榜安江。
游子凭阑凄断，百年故国，飞鸟斜阳。
恨当时肉食，一掷赌封疆。
骨冷英雄何在，望荒烟、残戌触悲凉。
无言处，西楼画角，风转牙樯。
八声甘州（扬州）
作者：李好古
朝代：元
体裁：词

壮东南、飞观切云高，峻堞缭波长。望蔽空楼橹，重关警柝，跨水飞梁。百万貔貅夜筑，形胜隐金汤。坐落诸蕃胆，扁榜安江。游子凭阑凄断，百年故国，飞鸟斜阳。恨当时肉食，一掷赌封疆。骨冷英雄何在，望荒烟、残戍触悲凉。无言处，西楼画角，风转牙樯。
八聲甘州
作者：李好古
朝代：元

古揚州、壯麗壓長淮，形勝絕東南。問竹西歌吹，蜀岡何許，楊柳鬖鬖。行樂誰家年少，兩兩更三三。知我江南客，走馬來看。過卻長亭煙樹，雲山點點，煙浪漫漫。料桐花飛盡，夜合繞闌干。倦繡閒庭晝永，望天涯、芳草憶徵鞍。平安使，吳箋謾遣，欲寄愁難。
八聲甘州
作者：李好古
朝代：元

壯東南、飛觀切雲高，峻堞繚波長。望蔽空樓櫓，重關警柝，跨水飛樑。百萬貔貅夜築，形勝隱金湯。坐落諸蕃膽，扁榜安江。遊子憑闌悽斷，百年故國，飛鳥斜陽。恨當時肉食，一擲賭封疆。骨冷英雄何在，望荒煙、殘戌觸悲涼。無言處，西樓畫角，風轉牙檣。
六么序
作者：李好古
朝代：元
体裁：曲

表诉那弦中语。出落着指下功。胜檀槽慢掇轻拢。则见他正色端容。道貌仙丰。莫不是汉相如作客临邛。也待要动文君曲奏求凰凤。不由咱不引起情浓。你听这清风明月琴三弄。端的个金徽汹涌。玉轸玲珑。
南吕一枝花
作者：李好古
朝代：元
体裁：曲

黑瀰漫水容沧海宽。高崒峍山势昆崙大。明滴溜冰轮出海角。光灿烂红日转山崖。这日月往来。只山海依然在。弥八方遍九垓。问甚么河汉江淮。是水呵都归大海。
双调新水令
作者：李好古
朝代：元
体裁：曲

则为这波涛相间的故人疏。我则怕黑漫漫各寻别路。受了些活地狱。下了些死工夫。海角天隅。须有日再完聚。
后庭花
作者：李好古
朝代：元
体裁：曲

那�也阳台云雨踪。不比那秦楼风月丛。张生云：敢问小娘子家在何处。正旦唱：只在这沧海三千丈。险似那巫山十二峰。张生云：小生做贵宅女婿。就做了富贵之郎。不知可有人服侍么。正旦唱：俺可更有门风。无非是蛟虬参从。还有那鼋将军鳖相公。鱼夫人虾爱宠。鼍先锋龟老翁。能浮波惯弄风。隔云山千万重。要相逢指顾中。
天下乐
作者：李好古
朝代：元
体裁：曲

不比那人世繁华扫地空。尘中。似转蓬。则他这春过夏来秋又冬。听一声报晓鸡。听一声定夜钟。断送的他世间人犹未懂。
太平令
作者：李好古
朝代：元
体裁：曲

广成子长生诗句。东华仙看定婚书。引仙女仙童齐赴。献仙酒仙桃相助。愿普天下旷夫。怨女。便休教间阻。至诚的一个个皆如所欲。
寄生草
作者：李好古
朝代：元
体裁：曲

他一字字情无限。一声声曲未终。恰便似颤巍巍金菊秋风动。香馥馥丹桂秋风送。响珊珊翠竹秋风弄。咿呀呀偏似那织金梭撺断锦机声。滴溜溜舒春纤乱撒珍珠迸。
小梁州
作者：李好古
朝代：元
体裁：曲

直着你如履平原草径荒。张生云：到那海底去。莫不昏暗么。正末唱：却正是日出扶桑。张生云：小生终是个凡人。怎敢就到海中去。正末唱：虽然大海号东洋。休谦让。带云：去来波。唱：他则待招选你做东床。
尾声
作者：李好古
朝代：元
体裁：曲

则为你佳人才子多情况。諕得他椿室萱堂着意忙。你貌又轩昂才又良。他玉有温柔花有香。意相投姻缘可配当。心厮爱夫妻谁比方。似他这百媚韦娘。共你个风流张敞。带云：去来波。唱：须将俺撮合山的媒人重重赏同张生下。
得胜令
作者：李好古
朝代：元
体裁：曲

你待将铅汞燎乾枯。早难道水火不同炉。将大海扬尘度。把东洋列焰煮。神术。煅化的为夫妇。几乎。熬煎杀俺眷属。
感皇恩
作者：李好古
朝代：元
体裁：曲

呀。他把那牙爪张开。头角轻抬。一会儿起波涛。一会儿摧山岳。一会儿捲江淮。变大呵乾坤中较窄。变小呵芥子�藏埋。他可便能英勇。显神通。放狂乖。
折桂令
作者：李好古
朝代：元
体裁：曲

俺去他那月明中信步阶除。听三弄瑶琴。音韵非俗。恰便似云外鸣鹤。天边语雁。枝上啼乌。他待觅莺俦燕侣。我正愁凤只鸾孤。因此上要识贤愚。别辨亲疏。端的个和意同心。早遂了似水如鱼。
收尾
作者：李好古
朝代：元
体裁：曲

则今日双双携手登仙去。也不枉鲛绡帕留为信物。闲看他蟠桃灼灼树头红。撇罢了尘世茫茫海中苦。